
Ouaestio  a Facultate  medica  Nonis  Novembris  anni  1812.  propo- 
sita haec  est: 

Desideratur  chemica  substantiae  renum  anafysis,  quoad  partes 
constituentes  propiores  , et  quidem  renis  aeque  hominis  adulti  ac 
mammalis  carnivori  ut  quoque  phytophagi ; ren  modo  integer  cum 
sanguine  reliquisque  humoribus  vasis  ipsius  inhaerente;  modo  injefta 
in  vasa  sanguifera  et  in  pelvim  renis  aqua  elotus  examini  chemico 
subjiciendus  est,  remotis  utroque  in  casu  omnibus,  adipe,  vasis  &c., 
quae  extrinsecus  reni  adhaerent,  ut  quoque  membrana  renem  inve- 
stiente. .Duplex  porro  renis  substantia  seorsim  tractanda  est;  eaque, 
quae  analysis  chemica  detexit,  conferenda  sunt  cum  cognita  aliarum 
corporis  humani  vel  bruti  partium  chemica  miscela. 

PROOEMIU  M. 


Analysis  corporum  animalium  a Chemicis  in  novissimis  temporibus 
unanimiter  difficillimum  Chemiae  problema  habetur.  Nulla  in  parte 
hujus  scientiae  ea,  quae  colliguntur,  tam  dubia  sunt,  et  haec  ipsa  pars 
demum  abhinc  circiter  quadraginta  annis  melius  coli  coepta  est.  Ma- 
ximae autem  difficultates,  et  hucusque  nondum  superatae,  in  ahalysi 
materierum  animalium  solidarum  occurrunt,  ita  ut  Thenard  f)  jure 
contendat,  materiam  fibrinam,  albuminosam,  et  cerebri  substantiam, 
quamquam  istarum  materiarum  diversitates  maxime  insignitae  sint , 
non  modo  posse  sejungi,  si  intime  fuerint  mixtae,  sed  ne  praesentiam 
quidem  earum  ab  exercitatissimo  Chemico  agnosci  posse. 

Partes  etiam  propiores,  quae  substantias  animales  constituunt, 
tantopere,  una  in  alteram,  abeunt,  ut  saepe  terminus  duci  nullo  mo- 
do possit. 

Sic  mucus  in  gelatinam  abit,  ut  Hatchett  *)  ostendit,  quam- 
quam secundum  Bostock **)  id,  quod  mucus  tannino  non  adficiatur, 
differentiam  inter  utramque  materiem  constituat.  Caeterum  eo,  quod 
non  gelascit,  mucus  haud  insignitur,  cum  omnis  gelatina  ex  anima- 
libus aetate  provectioribus  et  diversae  gelatinae  species  ex  diversis  par- 
tibus ejusdem  animalis  paratae  pari  modo  difficillime  aut  omnino  non 
gelascant. 

-r  - --  — - - i \ 

»b)  Gehlen  Jonrnal  fiir  Chemie  und  Phy»ik.  Band  IV.  S.  5!^. 

*)  ScherjcrV.  Journal  der  Chemie  Bd.  VI.  S.  289.  f. 

**)  Gehlbn’s  Journal  fiir  Chemie  und  Pbysik.  Bd.  IV.  S.  556.  f. 

Albumen,  nondum  coagulatum,  maxime  quidem  insignita  pars 
<?st  animalis  constituens  propior,  verum  autem,  si  coagulatum  est, 
nulla  ratione  illud  a materia  fibiina  discerneres.  Praeterea  materia 
fibrina  in  sanguine  ex.  gr.  etiam  in  statu  fluido  reperitur,  et  si  san- 
guis verberatur,  in  hoc  statu  manet,  quapropter  Haller  sanguinem 
carnem  fluidam  appellavit.  Sulphur  etiam  nequaquam  essentialis  al- 
buminis pars  esse  videtur,  certe,  si  quantitatem  ejus  spectes,  admo- 
dum inconstans,  ut  postea  ostendam;  neque  etiam  absentia  sulphuris 
in  omnibus  materiae  fibrinae  speciebus  demonstrata  est.  Major  minor- 
ve  solubilitas  utriusque  materiae  in  acidis  relativum  aliquid  est,  et 
sunt  etiam  species  materiae  fibrinae,  quae  difficulter  in  acidis  solvuntur. 

Tandem  memorabilia  experimenta  Hatchetti,  qui  acido  nitrico 
materiam  fibrjnam  et  albuminosam  in  gelatinam  transmutavit,  docent, 
quam  prope  sibi  invicem  adfines  sint  substantiae  animales. 

Alia,  et  quidem  maxima  difficultas,  quae  in  analysi  substantiarum 
animalium  occurrit , inopia  est  et  incerta  ratio  materierum  reagentium, 
quae  hucusque  detectae  sunt.  Cum  enim  omnes  materiae  animales 
plus  minusve  salium  contineant,  et  quidem  nominatim  connubia  aci- 
di phosphorici,  acidi  muriatici,  et  acidi  carbonici  cum  alcalibus  et 
quibusdam  terris,  calcaria  nempe  et  interdum  magnesia:  omnes  ma- 
teriae, quae  reactioni  in  substantiam  animalem  inserviunt,  et  quae  haec 
salia  decomponunt,  incerta  admodum  argumenta  praebent,  et  saepe 
nullo  modo  dijudicari  potest,  utrum  reactio,  quae  consequitur,  sub- 
stantiae animali  an  sali  in  illa  contento,  aut  utrique  attribuenda  sit. 

Sic  ex.gr.  extractum  saturni,  quod  Bostock  in  priori  tractatu  *) 
de  caracteribus  fluidorum  animalium  communium,  optime  in  mucum 
reagere  praedicat , reagens  maxime  anceps  est  ob  sal  culinare  fere 
semper  praesens,  qua  de  causa  in  altero  tractatu**)  illud  ipse  rejicit, 

*)  Gehlen  Journal  fur  Chemie  und  Fhyiik,  Bd.  IV.  p.  556. 

**).!.  c.  p»g.  565. 

et  hunc  tantum  muci  caracterem  statuit,  quod  mercurio  sublimato 
corrosivo  et  tannino  ron  praecipitetur. 

Mercurius  etiam  sublimatus  corrosivus,  quem  Bostock  optime  in 
albumen  reagere  judicat,  et  hoc  certe  summo  jure,  in  singulis  tamen 
casibus  incertus  est,  si  nempe  alcali  purum  aut  carbonicum,  aut  etiam 
terra  in  fluido  explorando  adest,  quod  autem  raro  accidit. 

Calor  aquae  fervidae  in  albumen  optime  reagit , et  caracterem 
ejus  essentialem  constituit,  siquidem  quantitas  aquae,  in  qua  albumen 
solutum  est , non  nimis  magna  est ; quod  si  ita  est , calor  albumen 
non  amplius  manifestat.  Secundum  Scherle  albumen  non  coagulat, 
si  ejus  quantitas  decimae  parti  aquae,  qua  solutum  est,  aequatur; 
verum  haec  proportio  falsa  est,  cum  secundum  Bostock  -')  etiamnunc 
calore  aquas  fervidae  manifestetur,  si  quantitas  ejus  millesimae  aquae 
parti  aequatur.  Sed  fortasse  hoc  in  aliis  speciebus  albuminis  non  se 
ita  habet,  cum  experimenta  ista  nonnisi  in  albumine  ovi  instituta  sint. 

Tanninum  optime  reagit  in  gelaturi m , sed  ea  tantum  conditione; 
ut  prius  calore  et  mercurio  sublimato  corrosivo  albumen  remotum  sit, 
nam,  ut  Seguin  primus  docuit,  etiam  albumen  tannino  praecipitatur. 

Argentum  nitricum,  quod  optime  in  acidum  salis  reagit,  praete- 
rea, quod  praesentibus  alcalibus  aut  terris  carbonicis  anceps  est,  etiam 
ob  hanc  causam  maxime  dubium  videtur,  quod  praecipitatum  ab  eo 
effectum  ab  initio  femper  colore  immundo  ex  rubro -fusco  est,  quod 
clare  ostendit,  substantiam  animalem  ipsam  eo  affici.  Praeterea  etiam 
acidum  phosphoricum  et  sulphuricum  causa  praecipitati  esse  potest. 
Solutionem  ichthyocollae  argentum  nitricum  secundum  Thomson *)  **) 
paululum  tantummodo  lactescentem  reddit. 

Idem  de  mercurio  nitrico  valet,  qui  plerumque  detegendo  acido 
phosphorico  adhibetur , et  praecipitatum  coloris  lucide  rosei  efficit. 

*)  1-  c.  pag.  549. 

**)  Thomson  Systfcme  de  Cbimie  traduit  par  Riflault  Tom.  IX.  p.  io. 

Hoc  praecipitatum  tam  copiosum  est,  ut  a mercurio  phosphorico  solo 
nequaquam  orjri  possit:  fluidum  etiam  a praecipitato  liberatum  , cla- 
rum plerumque  ut  aqua  est,  et  praecipitatum  ipsum  combustum  se  ut 
substantia  animalis  habet.  In  ichthyocolla  secundum  Thomson  *) 
mercurius  nitricus  praecipitatum  efficit  valde  copiosum  , materiae  ca- 
seosae  lactis  simile.  Secundum  Hatchett  autem  grana  quingenta 
ichthyocollae  bene  siccatae  et  ad  cineres  perductae  dabant  granum 
unum  et  dimidium  natri  phosphorici,  continebant  igitur  circiter  gra- 
num semis  acidi  phosphorici.  Hoc  igitur  praecipitatum  copiosam  non 
potuit  oriri  ex  decompositione  natri  phpsphorici  sola. 

Ad  detegenda  salia  nihil  itaque  reliqui  est,  nisi  perductio  ad  ci- 
neres, qua  quidem  certe  via  non  in  eo  statu  obtinentur,  in  quo  in 
substantia  immutata  contenta  sunt. 

Maxima  denique,  et  nunquam  superanda  difficultas  ea  est,  quod 
analysis  synthesi  non  potest  confirmari. 


»)  1.  c. 

I.  Caput. 


Ancihjsis  renum  hominis  adulti. 

NB.  Renes  masculi  et  foeminini  generis  promiscue  sumebantur. 

Methodus , eos  purgandi. 

Optima  sane  methodus,  eos  a sanguine  etc.  purgandi,  injectio  est 
aquae  destillatae  *)  in  arteriam  renalem,  sicut  etiam  in  quaestione  prae- 
scriptum est.  Injectio  per  ureterem  propterea  non  necessaria  videba- 
tur, quia  aqua  in  arteriam  injecta  per  ureterem  semper  effluebat,  et 
quia,  cum  renes  ab  adipe,  vasis  etc.  purgarentur,  pelvis  eorum  inci- 
debatur, ipsique  postea  in  aqua  per  aliquod  tempus  jacebant. 

Hac  instituta  ratione  interdum  substantia  corticalis  fere  penitus 
alba  apparet,  substantia  autem  medullaris  rubore  semper  a substan- 
tia corticali  discernitur.  Nonnunquam  pars  aliqua  renis  ob  arteriolae 
ruptionem  colore  non  mutatur  ; hae  non  injectae  partes  cultro  aufere- 
bantur. 

Injectione  peracta,  deinde  capsula  renum  diligenter  separata,  re- 
nes ipsi  per  hilum  secundum  longitudinem  incisi,  et  ab  adipe,  vasis, 
calicibus  purgati  sunt. 

Methodus , partes  constituentes  propiores  in  summa , qua  fieri  potest , 
puritate , exhibendi.  , 

Cum  materia  fibrina  cocta  indurescat,  primum  ita  albumen  a fi- 
bra sejungere  in  animum  induxi,  ut  renes  coquerem,  qua  ratione  al- 
bumen calore  coagulaturum,  et  fibram  induratam  iri  existimabam. 
Revera  etiam  renes  ita  tractati  duriores  evadebant,  et  plus  dimidio 


*)  Vix  necesse  mihi  videtur,  notare,  in  toto  traftatu,  si  de  aqua  sermo  at, 
me  aquam  destillatam  velle  intelligi,  et  ad  omnia  vasa  purganda  aquam 
destillatam  adhibitam  esse. 

voluminis  sui  perdiderant,  et  albumen  quoad  partenj  in  aqua  adhuc 
frigidiori  solutum,  calore  sese  sejunxerat.  Coctione  autem  per  tres 
hebdomades,  singtilisque  diebus  plures  horas  continuata,  (per  quod 
tempus,  durante  magno  frigore,  nullum  putredinis  signum  sese  ma- 
nifestavit,) omnis  renum  substantia  in  pultem  commutata  erat.  Hinc 
aliam  methodum  excogitavi , et  quidem  hanc  : 

Renes  quam  subtilissime  concisos  et  in  ligneo  mortario  ex  firmp 
ligno  parato  contusos,  linteo  super  tenaculum  expanso  ingessi , et  cum 
aqua  temperatur*  -f-  ia°R.  plures  horas  tractavi,  (pultem  nempe  ar- 
genteo cochleari  cum  aqua  subigendo),  donec  aqua  nullum  effectum 
notabilem  in  eos  amplius  proderet,*  simili  igitur  ratione  usus  sum, 
qua  in  analysi  farinae  utuntur.  Ex  fluido  ita  parato  albumen  coctione 
admodum  purum  obtinui  , quod  cochleari  argenteo  summotum  aqua 
insuper  fervida  a gelatina  fortasse  adhaerente  mundabatur.  Massa  so- 
lida, quae  restabat,  a qua  ita  albumen,  quantum  potuit  fieri,  sejun- 
xeram, coquebatur,  albumen,  quod  adhuc  coagulabat,  summoveba- 
tur,  et  aqua  fervida,  quae  ei  purgando  inservierat , coquenti  massa?  su- 
perinfundebatur. Coctio  in  vase  stanno  bene  obducto  peracta.  Gela- 
tina filtro  linteo  a fibra  sejungebatur,  et  fibra  tamdiu  coquebatur,  quam 
aqua  nullum  effectum  notabilem  amplies  proderet,  ad  quod  perficien- 
dum plures  horae  consumebantur.  Ut  gelatina  penitus  pura  et  albu- 
mine libera  parari  possit,  proTsus  necessarium  est,  eam  ad  siccitatem 
usque* coqui,  et  denuo  in  aqua  solvi. 

Hac  methodo,  partes  constituentes  propiores  sejungendi,  postea 
semper  usus  sum. 

Computatio  rationis , quam  quantitates  harum  substantiarum  inter  se 
habent , in  renibus  aqua  elotis. 

Novem  unciae,  qua?  autem  multum  aquae  continebant,  per  in- 
jectionem advectae,  hoc  modo  tractatae,  constabant  ex 

t *•  Albuminis  = drachmis  2.  > 

Fibras  = drachmis  2,  46  gr. 

Gelatinae  = dr.  2 , 30  gr. 

Ratio  igitur  albuminis  ad  fibr.  ad  gelatin. 
est  ut  12  : 16, 6 : 15. 

Hinc  quantitas  harum  substantiarum  fere  aequalis  est. 

Notandum  est  , singulam  quamque  harum  substantiarum  eodem 
caloris  gradu  exsiccatam  esse,  nempe  eo,  qui  est  aquae  fervida  (in 
balneo  mariae). 

Analysis  liquidi , tractatione  renum  cum  aqua  temper.  -4-  12  i?, 
parati. 

Liquidum  acidum  liberum  manifeftabat  coloratione  rubida  papyri 
lacmi  caerulei. 

Per  chartam  filtrari  nequaquam  potuit  ob  tenacitatem  albuminis 
in  eo  contenti. 

In  temperatura  -4-  46  graduum  R.  coagulari  coeptum  est,  cum 
Cullen  temperaturam,  in  qua  albumen  ex  ovo  coagulat,  = + 74 
Celf.  esse  dicat,  qui  caloris  gradus  circiter  -J-  59  R.  aequatur. 

Liquidum  non  pellucidum  quidem  omnino  erat,  mutationes  ta*« 
men  a reagentibus  in  eo  productae  bene  animadverti  poterant. 

1 } Mercurius  sublimatus  corrosivus  ingens  praecipitatum  floccidum  ef- 
ficiebat; a praecipitato  liberatum  liquidum  aquae  pelluciditatem  habebat. 

2)  Extractum  saturni  etiam  copiosum  praecipitatum  floccidum 
exhibebat. 

3)  Ab  infuso  gallarum  aquoso  multum  praecipitabatur. 

4)  Acidum  oxalicum  calcariam  indicabat. 

5)  Acido  nitri  concentrato  liquidum  statim  coagulabatur,  et  si 
praecipitatum  exceperis,  pellucidum  fiebat. 

Haec  experimenta,  praesertim  nr.  I.  docent,  liquidum  ita  paratum 

fere  nihil  nisi  albumen  continere,  cum  secundum  Bostock  *)  mere, 
subi,  corros.  gelatinam  non  praecipitet. 

Contemplatio  albuminis  coagulati. 

In  acidis  difficillime  solvebatur.  In  riatro  caustico  adjuvante  ca- 
lore facile  solvebatur  ammonio  libero  facto.  Solutio  haec  colorem  ha- 
bebat fuscum;  acetum  vini  refrigerata;  massas  adfusum,  nihil  hydro- 
geriii  sulphurati  indicabat,  cum  neque  odor,  neque  argentum  nitri- 
cum  illud  manifestaret.  Adfnso  autem  fortiori  acido  , nempe  spiritu 
vitrioli,  aliquantum  hydrogenii  sulphurati  odore  debili  se  manifestabat. 

Acida  albumen  ex  solutione  in  natro  caustico  floccidum  praeci- 
pitabant. 

Memorabilia  etiam  Hatchetti  experimenta  de  transmutatione  al- 
buminis coagulati  in  gelatinam  ope  acidi  nitrici  penitus  confirmata 
inveni.  Acidum  nempe  nitri  non  valde  conceniratum  in  albumen  co- 
agulatum infundebam,  et  quinque  hebdomadibus  elapsis  ab  eo  acidum 
nitri  defundebam,  et  tamdiu  aquam  frigidam  in  albumen  affundebam, 
quam  aqua  ab  eo  non  amplius  acida  facta  est.  Tunc  albumen  maxi- 
ma ex  parte  in  aqua  fervida  solvebatur,  solutio  colorem  habebat  lu- 
teum, et  infuso  gallarum  aquoso  copiose  praecipitabatur,  et  concentrata 
gelascebat. 

Analijsis  gelatime. 

Gelatina,  modo  supra  dicto  purgata,  hisce  proprietatibus  gaudebat: 

Colore  erat  pulchre  citreo  , sicut  urina  hominis  sani. 

Acidum  liberum  manifestabat,  et  aqua  calcis  statim  praecipitatum 
in  ea  efficiebat.  Acidum  igitur  solutum  phosphoricum  esse  videtur. 

Gelatina  calida  filtrata  concentrata  et  refrigerata  nihil  deponebat, 
quod  factum  fortasse  esset,  si  acidum  uricum  solutum  renes  ingrederetur. 

Difficillime  gelascebat,  ita  ut  sexaginta  grana,  qua;  ad  plenam  sic- 

*)  1.  c.  p.  554* 

citatem  perducta  ponderis  erant  viginti  quinque  granorum,  vix  gelas- 
cerent; hinc  gelatina  haec,  cum  pari  fere  quantitate  aquae  juncta  viix 
gelascebat.  Secundum  experimenta  Bostocki  *)  autem  aqua,  in  qua 
centesima  quinquagesima  pars  icluhyocollae  soluta  est,  adhucdum  per-' 
spicue  gelascit. 

Gelatina  jam  exploranda  reagentibus  in  drachmis  duabus  contine- 
bat granum  unum  massa?  penitus  siccae. 

1)  Mercurius  subi,  corros.  per  plures  horas  nullum  effectum  pro- 
didit, die  demum  elapso  liquidum  leniter  obnubilabat,  hinc  nullum- 
pzne  albumen  in  eo  contentum  erat. 

2)  Argentum  nitricum  copiosum  producebat  praecipitatum,  primo 

album,  paulatim  autem  rubidum,  quod  viginti  quatuor  horis  elapsis 
in  rubido  - caeruleum  et  rubido- fuscum  abierat.  Secundum  Thom- 
son **)  solutio  icluhyocollae. argento  nitrico  parum  tantum  lactescens 
redditur.  Hoc  praecipitatum  igitur  acidum  salis,  ut  plerumque  sumi- 
tur, sine  dubio  etiam  acidum  phosphoricum  > substantiae  animali  jun- 
ctum significare  videtur.  , 

O 

3)  Extractum  saturni  copiosum  praecipitatum  floccidum  efficiebat* 
a decompositis  salibus  acidi  phospliorici  et  acidi  salis  probabiliter  or- 
tum, casterum  materiei  animali  pariter  junctum , quamquam  in  ich- 
thyocolla  secundum  Thomson  f)  et  Bostock  ff)  nullam  mutationem 
producat. 

4)  Mercurius  nitricur  praecipitatum  producebat,  lacti  coagulato 
simile,  primo  quidem  album,  posthac  vero  lucide  roseum,  valde  co- 
piosum, quod  plerumque  pro  mercurio  phosphorico  animali  materia 
colorato  sumitur. 

*)  1.  p-  553-  - • " . • 

**)  1.  c.  p.  IO. 
ffi)  Thomson  1.  c.  p.  ir. 

TdO  Bostocic  1.  c.  p.  553. 

5)  'dei  dum  oxaluuttr  non  copiosum  quiderrT,  bene  tamen  notabile 
praecipitatum  efficiebat,  cum  vitro  frendens,  calcariam  itaque  signifi- 
cabat* et  calcaria  phosphorica  abundantia  acidi  phosphorici  soluta  in 
gelatina  videtur. 

6)  Jlcidum  tartaricum  nullam  omnino  in  liquido  mutationem  ef- 
ficiebat. 

7)  Tinctura  gallarum  spirituora , quam, quia  longius  servari  potest, 
detegendo  ferro  adhibent,  fluidum  tantum  lactescens  reddidit,  nec 
solidum  praecipitatum  dabat,  qua  propter  ea  posthac  nunquam  usus  sum. 

8)  Injusum  gallarum  aquosum  valde  copiosum  , densum  , luteo- 
glaucum  praecipitatum  efficiebat.  Postquam  magna  experimentorum 
copia  eo  rem  perduxeram , ut  liquidum  quod  ex  gelatina  tannino  jun- 
cta restabat,  neque  affuso  gallarum  infuso,  neque  nova  gelatina  affusa 
notabiliter  afficeretur:  extractum  saturni  in  eo  liquido  maxime  copio- 
sum praecipitatum  produxit.  Hoc  praecipitatum  non  potuit  oriri  ex 
decompositione  extracti  saturni  tannino  facta,  cum  gelatina  in  liquido 
paululum  abundasset;  ortum  esse  igitur  debet  aut  decompositione  sa- 
lium acidi  salis  et  acidi  phosphojici , quae  tannino  non  simul  cum  ge- 
latina praecipitata  essent,  aut  supponendum  est,  gelatinam  continere 
mucum,  qua;  suppositio  proprierate  ejus,  tam  difficulter  gelascendi , 
confirmatur. 

Sed  in  hac  re  dijudicare  non  audeo,  cum  differentiae  inter  gelati- 
nam et  mucum,  ut  in  prooemio  dixi,  vagae  admodum  sint,  et  summi 
Chemici , ut  Thomson,  Hatchett,  Bostock  plane  discrepent. 

Bostockum  *')  securus,  (qui  in  gelatina  tannino  saturata,  et  in 
temperatura  aquae  fervidae  siccata  rationem  gelatina  ad  tanninum  = 3 : 2 
invenit)  computationem  gelatinae  et  rationem  ejus  ad  mucum  sequenti 
modo  institui : 


•)  1.  c,  p.  564. 

Sex  uncia?  liquidi,  in  temperatura  aquae  fervidae  sic- 
cati, ponderis  erant  ==  25  gran. 

Igitur  3I 'unciae  = 14?  5gr* 

Ha?  3 -i-  uncia?,  tannino  saturata?  et  in  temper.  aq. . 
ferv.  siccatae  ponderis  erant  = 22  gr. 

IIoc  pondus  cum  multiplicatum  quantitatem  gelatiuae=  13,  2 gr. 
indicat.  Defectus  igitur  =14,5  — (13,2)  = l , 3 gr. 

pro  muco  sumendus  est. 

Hanc  computatio  \em  , quamvis  quam  accuratissime  potui,  insti- 
tuissem, confiteor  tamen,  me  eam  non  posse  plane  accuratam  habere 
l)  quod  punctum  saturationis  gelatina?  cum  tannino  difficillime  inveni- 
tur 2)  quod,  ratio  tannini  ad  gelatinam  in  gelatina  tannino  saturata 
fortasse  in  hac  gelatina?  specie  non  eadem  est,  quae  in  ichthyocolla  de- 
prehenditur. 

Actio  acidi  nitrici  in  gelatinam. 

Acidum  nitri  concentratum  (=  1 , 405)  etiam  in  frigore  gelatinam 
siccam  facile  solvebat,  solutio  colore  fuit  luteo,  et  superficiei  materia 
pinguis  supernatabat.  Cum  ad  hanc  usque  diem  acidum  nitri  fere 
optimurq,,  quod  novimus,  reagens  sit  detegendo  acido  urico,  quippe 
quod  acidum  uricum  colore  atro- rubro  inficiat:  haec  gelatina  acidum 
uricum  non  videtur  continere. 

Actio  kali  caustici  in  gelatinam. 

Kali  causticum  gelatinam  siccam  , adjuvante  calore  facile  solvebat. 
In  hac  solutione  magna  ammonii  copia  libera  facta  est,  quod  partim 
odore,  partim  coloratione  rubro  fusca  papyri  curcuma  tincti  et  aqna 
humectati  manifestabatur.  Solutio  erat  colore  fusco  coffeae  tostae. 

Exploratio  substantia:  sic  dictce  extractiuce. 

Hanc  substantiam  praecipua  attentione  dignatus  sum,  quia  prim« 
adspectu  propterea  similitudinem  quandam  cum  ureo  habere  videtur, 


* 

quod  spiritu  vini  solvitur,  et  quia  hae  substantia  nunquam  diligenter 
explorata  est.  * *• 

Ut  hanc  substantiam  in  spiritu  vini  solubilem,  quam  fieri  possit, 
pu  rissimam  exhiberem  , gelatina  usus  sum  in  modico  calore  penitus 
exsiccata,  spirituque  vini,  cujus  pondus  specificum  erat  = o,  8og, 
qui  itaque  secundum  tabulam,  quam  Lowitz  delineavit,  in  centum 
partibus  sex  tantum  partes  aquae  continebat. 

Grana  quinquaginta  sex  gelatinae  bene  contusae  cum  quatuor  un- 
ciis hujus  spiritus  vini  digerebam,  spiritum  vini  paulatim  affundendo. 
Haec  56  grana  perdebant  16  grana  ponderis  sui,  quae  erant  substantia 
ista  extractiva.  Quantitas  igitur  substantiae  extractivae  ad  quantitatem 
gelatinae  se  habet  ut  16:40  = 2:5.  Solutio  substantiae  extractivae  in 
spiritu  vini  colore  erat  ex  fusco -luteo.  Spiritu  vini  evaporato,  id  quod 
restabat,  colore  erat  atro -fusco,  et  plane  splendorem  vitri  habebat. 
Postquam  solutio  spirituosa  fere  penitus  evaporata  erat,  odorem  habe- 
bat dulcem,  ut  ita  dicam ,*  similem  musto  dulci,  et  saporem  pungen- 
tem, ingratum. 

Haec  substantia,  calore  continuo  3°  gracE  Reaum.  tractata  non  po- 
tuit perduci  ad  siccitatem.  Hujus  autem  rei  caussa  non  est  attractio 
humidi  , quae  in  hoc  calore  et  siccitate  aeris  non  potuisset  locum  ha- 
bere: verum  natura  hujus  substantiae  resinosa.  Exigua  enim  quanti- 
tate tantum  in  aqua  fervida  solvebatur,  solutio  aquosa  se  ut  gelatina 
habebat,  cum  tannino  praecipitaretur.  Ea  pars,  quae  in  aqua  fervida 
non  solvebatur,  oleosis  omnino  virtutibus  gaudebat,  pinguis  adtrecta. 
tu,  pertinaciter  in  parietibus  vitri  hserens , in  quo  aqua  coquebat; 
chartam  pellucidam  reddens  sicut  oleum.  Solutio  spirituosa  , antequam 
pars  aqua  solubilis  remota  fuit,  ab  aqua  tamen  horis  viginti  quatuor 
prfficipitabatur.  l3ars , aqua  non  solubilis,  in  naphtha  vi trioli  et  oleo 

terebinthina  facile  solvebatur;  solutioque  spirituosa  aqua  admixta  lac- 

tesce- 

tescebat.  Substantia  ipsa  , carbonibus  candefactis  imposita  difficile  et 
sine  flamma  deflagravit,  sed  densum  fumum,  soluto  ammonio,  effudit. 
H<ec  substantia  igitur  species  quasdam  resinas  animalis  est. 

Hasc  experimenta  simul  docent,  substantiam  hanc  non  esse  edu- 


ctum , sed  productum  actionis  spiritus  vini  in  materiam  animalem*), 
et  hinc  qutestio,  quam  Fourcroy  ***)  proposuit,  soluta. 

Analysis  materije  fibrince. 


Coloi*e  erat  sordide  glauco,  paululum  cum  viridi  mixto,  sapore 
maximopere  fatuo. 

1)  Acetum  dilutum  etiam  in  calore  digestionis  eam  non  solvebat. 
Cum  jam  cum  aceto  concentrato  digereretur,  etiam  sic  fluidum  filtra- 
tum  et  kali  saturatum  diu  non  prascipitabatur , post  multas  demum 
horas  nonnulli  sed  admodum  parci  flocculi  se  ostendebant. 

2)  Acido  salis  concentrato  cum  materia  fibrina  digereretur,  flui- 

*)  Novissimis  experimentis  Rerzelti  hanc  sententiam  meam  confirmatam 
invenio  (vid.  Sch\veigger’s  Neues  Journal  fur  Chemie  und  Physik  Bd.  g. 
Heft  4.  p.  377.  (Dec.  1813-)  En  ipsissima  verba  Berzelti:  Im  Alkohol 
von  einem  spezif.  Gew.  0.81  erleidet  der  Faserstoff  eine  Alt  von  Zer- 
setzung  und  bildet  eine  fettwachsartige  Materie,  aufloslich  im  Alkohol , 
facllbar  durdi  Wasser,  von  starkem  und  nnangenehmen  Geruche.  Die 
alcoholische  Auilosung  iasst  bei  Verdunstuug  einen  fettigen  Riickstand  , 
jier  niclit  zavor  im  FasersSgff  vorhanden  war , und  welcher  gleichfalls  gebil- 
det  ivird  durch  tf^irkung  des  / llcoliols  aiif  die  flirbende  Materie  und  den 
JZitveissstofJ'.  Der  Faserstoff,  erhizt  iin  Alcohol,  behalt  seine  Eigenschaffc 
sich  zu  erweichen  und  aufzulosen  in  Essigsaure  — 

Durch  die  Wirkung  des  duhers  wird  der  Faserstoff  in  eine  fettwaclis- 
artige  Masse  verwandelt,  ahnlich  der  volhergehenden ; aber  von  noch 
grOsserer  Menge  und  noch  stSrkerem  uud  unangenehmerem  Geruche. 
IFtr  sind  ans  diesem  Grande  gehiudert , / llcolul  und  Aether  allgemein  bei 
analytischen  Frll/nngni  tkicr.  Stoffe  anzuwendeh. 

**)  Uebersezung  von  Wour  Band  IV.  §.  229. 

dum  fibratum  pulchro  colore  fusco  erat,  et  kali  saturatum  horis  de- 
mum quibusdam  elapsis  flocculis  parcis  praecipitabatur. 

3)  Acidum  sulphuri  cum  concenlratum  satis  facile  enm  solvebat,  so- 
lutio colore  gaudebat  atro -fusco. 

Iltec  autem  actio  acidi  sulphurici  non  est  solutio  appellanda,  sed 
potius  carbonisatio. 

Haec  materiae  hujus  fibrinae  virtus,  qua  in  acidis  tam  difficulter 
solvitur,  admodum  notabilis  est,  cum  clare  evincat,  quam. prope  ad- 
finis  sit  materiae  albuminosae. 

4)  Acido  nitri  pari  modo  ut  albumen  tractata  in  gelatinam  trans- 
mutabatur. 

' Actio  kali  caustici  in  fibram. 

Kali  causticum,  adjuvande  calore  et  soluto  ammonio  facile  eam 
solvebat,  et  saponem  cum  ea  constituebat.  In  praesenti  statu  chemiae 
cogitaveris,  hae  fortasse  via  acidum  uricum,  siquidem  compositionem 
renum  ingrederetur,  posse  detegi.  Cum  enim  acidum  uricum  in  aqua, 
etiam  fervida,  tam  parum  solubile  sit,  fortasse  in  materia  fibrina  po- 
tissimum deprehenderetur.  Kali  autem  uricum  crystallisat , crysralli- 
satum  itaque  kali  uricum  in  aqua  solveres,  et  quocunque  acido  acidum 
uricum  praecipitares.  In  hoc  autem  experimento  acidi  urici  nullum 
potui  deprehendere  vestigium,  id  enim,  quod  crystallisatum  in  parie- 
tibus vasis  adseendebat,  nihil  erat  nisi  kali  carboni  cum.  Persuasum 
autem  habeo',  si  exigua  pars  acidi  urici  in  renibus  revera  esset,  diffi- 
cillimum in  praesenti  chemiae  statu  fore,  eam  detegere,  cum  virtutes, 
quibus  hoc  acidum  gaudet,  parum  perfecte  cognitae  sint,  et  illud  huc- 
usque tantum  in  urina  hominis,  cameli,  et  nonnullarum  avium,  cal- 
culis vesicae  humanae,  concretionibus  arthriticis,  in  substantia  Guano 
dicta  (quae  jam  dudum  cx  insulis  maris  pacifici  prope  1 i tora  Peruviana 
in  agros  peruvianos  advecta,  stercorandis  illis  adhibetur,  et  quam  de 

ITumboi.dt  *)  primus  in  Europam  sccum  portavit),  in  excrementis 
mulcaruru  avium,  ut  gallinae,  columbae  turturis,  vulturis  et  aquilae, 
in  reptilibus  quibusdam,  ut  testudinibus  et  lacertis  nonnullis  secun- 
dum Vauquelin  et  Proust  et  secundum  Robiquet  **)  in  cantharidi- 
bus deprehensum  sit,  ex  quibus  'materiis  omnibus  acidum  uricum  sa- 
tis facili  exhibetur  negotio. 

Ex  urina  nempe  acidum  uricum  calcaria  phosphorica  junctum  sta- 
tim  excernitur;  in  calculis  vesicas  aut  liberum,  aut  ammonio,  aut  pau- 
cis salibus  terreis  junctum;  in  tophis  arthriticis  in  magna  quantitate 
natro  junctum  deprehenditur  ,'  in  Guano  secundum  Vauquelin  ejus 
quantitas  plus  quam  quintam  partem,  secundum  Klaproth^) auterh  fe- 
re sextam  constituir.  Ex  cantharidibus  autem  facile  sejungitur;  si  enim 
extractum  cantharidum  aquosum  ad  syrupi  consistendam  evaporatur, 
acidum  uricum  ut  pulvis  granosus  luteo  glaucus  cum  magnesia  phos- 
phorica et  substantia  animali  junctum  excernitur.  Ceterum  in  cantha- 
ridibus tajatum  recentibus  acidum  uricum  detectum  est,  sed  confirma- 
tione horum  experimentorum  opus  est. 

j Exploratio  diversarum  substantiarum , corticalis  nempe , et  medullaris . 

Cum  tanta  fuisset  inopia  cadaverum,  illo  ipso  tempore,  quo  plu- 
rima exspectaveram,  nempe  mensibus  Januario  et  Februario,  et  cum 
in  hoc  tempus  analysin  diversarum  substantiarum  distulissem:  pauca 
admodum  experimenta  cum  iis  potui  instituere.  Idcirco  potissimum 
substantiam  extractivam  respexi,  qua:  mihi  exploratione  dignissima 
yidebatur. 

Substantia  medullaris  ex  quatuor  renibus,  siccata  ponderis  erat 
triginta  granorum.  Grana  triginta  substantis  corticalis  eodem  caloris 

*)  Klapkoth  Bey trage  zur  ehem.  Kenntn.  der  miner.  Korper.  Bml.  IV.  p.  300. 

"*)  Schweiggek  Journal  fur  Chemie  und  Pliysik.  Bnd.  IV.  Heft  2.  p.  198-  f* 

T)  Klaproth  Bey  trage  zur  chem.Kenntnifs  der  miner.  Korper.  Bnd  IV.  p.299  f. 

gradu  siccata  sumsi.  Utramque  hanc  substantiam  cum  spiritu  vini, 
qui  sex  tantum  aquae  partes  in  centum  partibus  continebat,  in  eodem 
calore  per  plures  horas  digerebam.  Fluida  filtrata  colore  gaudebant 
pulchre  luteo,  paulum  in  viridem  abeunte  , et  colorem  spiritus  vini 
cum  substantia  medullari  tractati  paulum  saturatiorem  inveni.  Spiritu 
vini  evaporato,  substantia  medullaris  grana  octo,  substantia  autem 
corticalis  grana  sex  extracti  dabat.  Extractum  igitur  ex  substantia 
medullari  ad  extractum  ex  substantia  corticali  se  habet  ut  4:3.  Ex- 
tractum ex  substantia  medullari  splendorem  quidem  majorem  habebar, 
et  magis  consistendam  resina?,  verum  nullam  potui  deprehendere  che- 
micam  differentiam.  Utraque  substantia  in  aqua  fervida  non  solveba- 
tur, facillime  autem  in  oleo  terebinthinae  et  Naphtha  vitrioli,  solutio- 
nes colore  erant  luteo,  et  solutio  setherea , plus  decnplici  aqua?  quanti- 
tate mixta  (qua  in  quantitate  naphtha  vitrioli  ea,  qua  plerumque  aer 
est,  temperatura  solvitur)  in  flocculis  albis  praecipitabatur , qui  in  flui- 
do suspensi  remanebant,  et  pingues  adtrectatu  erant.  Solutio  harum 
substantiarum  spirituosa  aqua  admixta  lactescebat,  et  superficiei  alba 
pinguis  adtrectatu  spuma  supernatabat.  Hsc  igitur  substantia?  species 
quaedam  resinae  animalis  sunt. 

jdcidum  nitricum,  substantiae  medullari  et  corticali  affusum,  non 
inficiebatur  colore  rubro. 

Analysis  salium , quae  perductione  renum  ad  cinerei  obtinentur. 

Renes  octo  , aqua  injecti,  ponderis  erant  viginti  quatuor  unciaruin 
et  drachmae  unius.  Multum  vero  iis  adhuc  aqua?  inerat.  Ad  cinerem 
perducti  ponderis  erant  unciae  semis  et  granorum  quadraginta  octo. 
Hic  cinis  cum  satis  magna  aquae  destillatae  copia  coctus,  filtratus  c-t 
edulcoratus  est.  Liquidum  filtratum  se  ad  reagenti  a sequenti  modo 
habebat : 

Neque  ut  alcali,  neque  ut  acidum  reagebat. 

Barijtci  muriatica  valde  copiosum,  album  , lacti  coagulato  simile 
pr®cipitaturn  efficiebar,  quod  acido  nitri  facillime  universum  solveba- 
tur. Praecipitatum  itaque  hoc  baryta  phosphorica  erat. 

Argentum  nitricum  praecipitatum  efficiebat  luteolum  floccidum  , 
quod  acido  nitri  quoad  majorem  partem  solvebatur.  Pars,  quas  non 
solvebatur,  pro  argento  muriatico  haberi'  debet. 

Ammonium  oxalicum  adrnodum  exiguum  et  vix  notabile  vestigium 
calcari®  indicabat. 

Acidum  tartaricum  ne  minimam  quidem  mutationem,  etiam  post 
plures  horas , in  liquido  efficiebat. 

Pars  reliqua  cineris,  aqua  non  solubilis,  acido  nitri  digerebatur. 
Liquidum  filtratum  baryta  muriatica  non  afficiebatur , ammonio  autem 
caustico  multum  praecipitabatur.  Ammonium  in  liquido  multum  prae- 
dominabatur.  Tunc  liquidum  a calce  phosphorica  filtro  liberatum 
ammonio  oxalico,  paululum  et  post  plures  demum  horas  praecipitabatur. 
Praecipitatam  hoc  fundum  vasis  non  petebat,  sed  parietibus  adhaerebat. 

Ferrum  tinctura  gallarum  spirituosa  manifestabat.  Solutio  enim 
in  acido  nitri  ammonio  caustico  saturata  ita,  ut  calcaria  phosphorica 
praecipitari  inciperet,  tinctura  gallarum  primum  violaceo  colore  tincta 
est,  qui  mox  in  fuscum  et  purpureum  colorem  abibat. 

Cinis  ergo  hic  renum  humanorum  compositus  est  ex  nafro  phos- 
phorico  quoad  majorem  partem,  hatro  muriatico  et  calce  phosphorica 
calcari®  liber®  vestigio  et  ferro  phosphoricoP 


II.  Caput. 

Anali] sis  chemica  renum  vacca . 

De  methodo  renes  mundandi,  et  partes  constituentes  propiores  exhi- 
bendi, hic  non  amplius  opus  est -disserere , frustranea  enim  foret  re- 
petitio eorum,  qu®  in  capite  priori  exposita  sunt. 

Exploratio  albuminis  coagulati. 

Colore  erat  albo,  et  exsiccatum  ex  luteo- glauco. 

Acido  sulphur  ico  concentrato  facile  solvebatur.  ’ 

■Acido  aceti  concentrato  in  calore  digestionis  solvebatur  , solutio 
flocculis  subflavis  kali  ^praecipitabatur. 

-Acido  salis  concentrato  facile  in  calore  digestionis  solvebatur,  so- 

l.utio  colore  erat  ex  subcoeruleo  glauco  , et  kali  flocculis  glaucis  prae- 
cipitabatur. 

Ut  investigem,  utrum  albumen  hoc  sulphur  contineat,  nec  ne, 
sequentia  experimenta  institui  : 

l)  Coquebam  illhd  cum  lixivio  kali  caustici,  quo  facto  multum 
ammonii  liberum  factum  est.  Coquenti  fluido  acidum  aceti  infunde- 
bam, postquam  jam  ante  in  collum  retortae  chartam  extracto  saturni 
imbutam  intus  posueram,  ipsumque  insuper  collum  in  solutionem  ex- 
tracti saturni  ut  intraret,  effeceram.  Sic  neque  odor  hydrogenii  sul- 
phurati animadvertendus,  neque  mutatio  coloris  charta:  ac  jolutionis 
deprehendi  poterat. 

Fluido  autem  refrigerato  acidum  vitrioli  affusum  hydrogenium  sul- 
phuratum partim  odore  partirn  eoloratione  atra  chartae  extracto  saturni 
impragnata: , quamquam  parvo  admodum  gradu  manifestabat. 

Eodem  experimento  cum  minori  copia  albuminis  ex  ovo  instituto, 
hydrogenium  sulphuratum  partim  odore  vix  ferendo  partim  eoloratione 
atra  charta:  extracto  saturni  impraegnatae  multum  validiori  in  multo 
majori  copia  se  ostendeba-t.  Ha:c  methodus  praestantissima  milii  vide- 
tur ad  detegendam  exiguam  quandam  sulphuris  quantitatem, quamquam 
absoluta  ejus  quantitas  ita  non  bene  possit  erui. 

2)  Argenti  nitrici  erystallisati  partem  aliquam  cum  albumine  co- 
agulato terebam,  et  mixtionem  hanc  cum  nonnulla  aqua  admixta  ad 
coctionem  fere  usque  calefaciebam,  verum  neque  atra  neque  rubra  fila, 
ne  diebus  quidem  nonnullis  ebpsis,  detegi  poterant.  Idem  experirnen- 

tum  eodemque  modo  cum  albumine  coagulato  ovi  instituebam.  Mix- 
tio primum  coloris  omnino  lactei,  calefacta  mox  atra  fila  ostendebat, 
et  brevi  post  universa  paries  vitri  partim  atra  partim  fusco- violacea 
crusta  obducta  erat. 

His  itaque  experimentis  sulphuris  praesentia  non  detegebatur. 

His  experimentis  de  sulphure  albumen  ingrediente  jamjam  insti- 
tutis dissertatio  apparuit  Dni  Doct.  Benjqi  de  penetratione  sulphuris 
in  corpus  vivum.  Methodus  illius,  sulphur  detonatione  substantiae  il- 
lud continentis  cum  nitro  in  acidum  sulphuricum  transmutandi , et  hoc 
baryta  muriatica  exhibendi,  admodum  utilis  primo  adspectu  videtur j 
sed  hic  nonnulla  monenda  arbitror,  quae  experimenta  ista  paullum 
suspiciosa  reddent. 

Non  definite  monitum  est 

1)  num  nitrum  adhibitum  acido  sulphurico  penitus  liberum  fue- 
rit, quod  raro  accidit 

2)  num  acidum  salis  liberum  ab  acido  sulphurico  fuerit , quod 
certe  rarissime  accidit,  etiam  si  primi  tantum  vapores  acidi  salis  qui 
destillant,  in  aqua  destillata  excipiantur,  ut  ipse  egomet  comperi. 
Certe  fere  semper  necesse  erit,  acidum  salis  super  , sal  culinare  quin 
etiam  barytam  muriaticam  rectificare. 

3)  non  possum  concipere,  quomodo  Dn.BENK  in  exigua  illa  quan- 
titate substantiae  animalis,  quam  adhibuit,  ponderis  nempe  quindecim 
granorum  prater  praecipitatum  copiosum  (spathum  ponderosum  regene- 
ratum) perspicuum  insuper  odorem  sulphuricum  observare  potuerit. 
Ego  quidem,  ut  et  alii  , qui  prtesentes  erant,  cum  ista  experimenta 
cum  multo  majori  copia  repeterem,  non  potui  odorem  illum  animad- 
vertere. Portasse  Benk  odorem  sulphuricum  cum  odore  acidi  borussi- 
ci  confundebat,  quem  valde  perspicuum  post  nonnullam  massae  refri- 
gerationem inveni ; odor  autem  iste  a sulphurico  diversissimus  pre- 
fecto  est. 

4)  Non  milii  placet  id,  quod  massam  detonatione  cum  nitro  or- 
tam liltratam  statim  cum  baryta  muriatica  lentavit  , antequam  alcali 
acido  saturasset;  si  alcali  acido  fuisset  saturatum,  non  necesse  fuisset, 
barytam  carbonicam  a baryta  sulphurica  acido  salis  separare,  quod  non 
ad  eo  facile  contingit  calore  non  adjuvante  et  acido  salis  insuper  diluto, 
ut  in  his  experimentis  necessario  fiebat  ; ita  enim  baryta  carbonica 
non  potuisset  formari. 

Haec  sub  forma  fere  oppositionum  monita,  quas  hujus  loci  nequa- 
quam sunt,  omissa  forent,  nisi  experimenta  mea  Benku  experimentis 
aliquid  adversarentur,  et  idcirco  opus  duxissem,  caussas  hujus  diver- 
sitatis, qua;  sunt  probabiles,  exponere. 

Experimenta,  quae  jam  sequuntur,  cum  nitro  instituebam  pul- 
chre crystallisato , acidoque  certe  snlphurico  libero,  non  enim  baryta 
muriatica  etiam  post  plures  horas  afficiebatur,  (nihil  interfuit , utrum 
acidum  salis  contineret,  nec  ne)  Drachma?  tres  albuminis  ovorum  coa- 
gulati et  drachmae  quatuor  *)  albuminis  coagulati  ex  substantia  corti- 
cali renis  vaccae  optime  aqua  destillata  injecti,  ut  sanguis,  quantum 
fieri  posset,  removeretur,  utraeque  cum  drachmis  novem  nitri  deto- 
nabantur. Detonatio  in  duabus  crucibulis  hassicis,  nunquam  antea  in 
usum  adhibitis  et  diligenter  mundatis  peracta  ilammam  vividam  osten- 
debat. Massae  post  refrigerationem  admodum  durae  evadebant , et  per- 
spicuum odorem  amygdalarum  amararum  effundebant.  Odorem  sul- 
phuricum,  ut  supra  dictum  est,  non  potui  animadvertere.  I traque 
massa  jn  unciis  decem  aquae, destillatae  soluta  et  filtrata  alcali  liberum 
manifestabat,  quod  acido  ni  trico,  super  argentum  mtricum  recuhcnfo 
et  penitus  puro  paulum  supersaturabatur.  Utrique  liquido  guttae  du- 
centae solutionis  barytae  fi  i tricae  satis  concentratae  diversis  vicibus  atlun- 
debantur,  quae  primo  nullam  in  liquidis  mutationem  producebant  ; 

*)  Ex  causs?*,  quze  facile  comprehenduntur,  satius  duxi,  majorem  quam  mi- 
norem hujus  albuminis  copiam  adhibere. 

demum  postquam  liquida  per  noctem  steterant,  liquidum  ex  albumi- 
ne ovi  paratum  admodum  tenue  praecipitatum  in  fundo  vasis  osten- 
debat, quo  liquidum  agitatum  turbidum  reddebatur.  Hoc  praecipita- 
tum vix  ponderis  dimidii  grani  barytae  sulphuricae  excandefactae  aesti- 
mari potuit.  Liquidum  ex  albumine  renis  vaccae  paratum  paucas 
quasdam  particulas  substantiae  praecipitatae  ostendebat,  quae  vix  pote- 
rant animadverti,  et  quibus  liquidum  agitatum  ne  obnubilabatur  qui- 
dem. Hoc  praecipitatum  aegrei  potuit  appellari  barytae  sulphuricae  ve- 
stigium. 

O 

Ut  penitus  essem  certus,  praecipitatum  istud  in  liquido  ex  albu- 
mine ovi  parato  revera  barytam  sulphuricam  esse,  tractabam  illud, 
liquido  decantato,  cum  acido  nitri.  Hoc  autem  nequaquam  solveba- 
tur, non  itaque  baryta  phosphorica  esse  potuit,  quae  acido  nitri  solvitur. 

Si  jam  perpenditur,  barytam  sulphuricam  secundum  experimenta, 
quae  Kirwan,  Klaproth,  Rose,  Bucholz  et  Fourcroy  eodem  even- 
tu instituerunt,  67  partes  barytae,  et  33  acidi  continere , acidum  autem 
sulphuricum  secundum  ea,  quae  Richter,  Klaproth  et  Bucholz  in- 
stituerunt, ex  4 2,  5 sulphuris  et  57,  5 oxygenii  partibus  constare,  quan- 
titas sulphuris,  si  baryta  sulphurica  in  illo  liquido  dimidii  grani  aestU 
matur,  non  plane  decimam  quartam  grani  partem  efficeret.  In  albu- 
mine renis  vaccae  omnino  ob  exiguitatem  aestimari  non  potest.  Haec 
autem  quantitas  sulphuris  in  albumine  ovi  secundum  alia  omnia  in- 
dicia major  est,  videtur  itaque  mihi  haec  methodus  in  tam  exigua  sul- 
phuris quantitate  non  secure  posse  adhiberi,  cum  fortasse  major  sul- 
phuris pars  in  tanto  calore  avolet,  antequam  in  acidum  sulphuricum 
transmutata  sit,  quod  quidem  ipsis  Benkii  experimentis  confirmatur, 
qui  in  detonatione  odorem  sulphuricum  animadvertit,  quamquam  id 
mihi  non  contigerit. 

Hxc  experimenta,  quse  cum  multo  majori  copia,  quam  Benk;, 

institui , verisimile  mihi  reddere  videntur  , Benkium  non  puras  ma- 
terias adhibuisse.  Ceterum  etiam  secundum  haec  experimenta  sulphu- 
ris copia  in  albumine  ovi  major  est,  quam  in  albumine  renis  vaccae. 

Exploratio  gelatintf. 

Gelatina  haec  facilius  quidem  quam  ea,  quae  ex  humanis  renibus 
parabatur,  ipsa  tamen  etiam  difficulter  gelascebat. 

Acidum  liberum  manifestabat , et  aqua  calcis  praecipitatum  in  ea 
efficiebat,  quod  in  acido  nitri  sine  effervescentia  solvebatur,  et  am- 
monio  caustico  praecipitabatur.  Praecipitatum  itaque  calcaria  phospho- 
rica  esse  videtur. 

Argentum  nitricum  lateritium  praecipitatum  efficiebat,  quod  par- 
tim  caeruleas  taenias  ostendebat. 

s Mercurius  nitricus  se  ut  erga  humanorum  renum  gelatinam  habe- 
bat, praecipitatum  enim  efficiebat  copiosum  album,  coagulato  lacti  si- 
mile, post  viginti  quatuor  horas  roseum. 

Acidum  tartari  nullum  praecipitatum  efficiebat,  sed  leniter  tantum 
liquidum  obnubilabat. 

Baryta  muriatica  liquidum  obnubilabat,  nullum  autem  potuit 
praecipitatum  filtro  colligi,  sed  fluidum  turbidum  per  filtrum  penetrabat. 

Acetum  saturni  et  infusum  gallarum  aquos.  gelatinam  multum  prae- 
cipitabant. 

Exploratio  substantiae  extractiua. 

Hanc  substantiam  etiam  hic  praecipua  diligentia  exploravi.  Gela- 
tinam usque  ad  syrupi  consistendam  inspissatam  in  balneo  mariae,  quo 
aqua  per  triginta  sex  horas  coquebat,  siccabam,  ut  decompositio  sub- 
stantiae, alio  non  ita  certo  caloris  gradu  metuenda  evitaretur.  Septem 
drachmae  'et  duo  scrupuli  gelatinae  ita  siccatae,  quae  nihilominus  pau- 
lum humida  erat,  quia  ultimae  aquae  partes  difficillime  summovendae 
sunt,  subtiliter  minutae  cum  sextuplici  spiritus  vini  quantitate,  qui 
sex  aquae  partes  in  centum  partibus  continuit,  digerebantur. 

Fluidum  usque  ad  syrupi  consistentiam  evaporatum,  in  balneo 
mari*  penitus  exsiccabatur.  Id  quod  restabat,  ponderis  erat  scrupu- 
lorum duorum,  et  octodecim  granorum.  H*c  substantia  sequentibus 
virtutibus  gaudebat:  , 

Sapore  erat  admodum  ingrato  pungenti  et  Fere  urenti,  posthac 
paulum  refrigeranti,  qui  diu  lingu*  inhaerebat.  Hic  sapor  propinqui- 
tatem aliquam  cum  ureo  prodit,  quod  pariter  saporis  est  acris  et  pun- 
gentis; in  memoriam  hic  etiam  revocetur  substantia  illa  resinosa,  quam 
Prousi’  in  urina  humana  assumit,  dq  qua  odorationem  ejus  deducit, 
et  quam  destillatione  urinaj  ad  extracti  consistentiam  evaporatas  cum 
acido  sulphurico  exhibuit. 

Pars  satis  magna  hujus  substantias  in  aqua  solvebatur,  et  se  ut 
gelatina  habebat,  cum  infuso  gallarum  praecipitaretur.  Pveliqua  pars 
in  aqua  non  solvebatur,  et  virtutes  resinosas  ostendebat. 

Spiritu  vini  solvebatur,  et  aqua  admixta  lactescebat. 

Naphtha  vitrioli  solvebatur, solutio  plus  decuplici  aquae  quantitate 
commixta,  albis1  flocculis  fluido  supernatantibus  praecipitabatur,  qui 
pingues  adtrectatn  erant. 

In  oleo  terebinthinas  pariter,  solvebatur.  Cum  in  carbonibus  can- 
defactis combureretur,  difficulter  deflagrabat,  et  nulla  se  flamma  ma- 
nifestabat, charta  autem  Lacmi  rubicunda,  quas  aqua  humectata  in 
magna  distantia  fumo  foetenti  opponebatur,  colore  coeruleo  statim  ob- 
ducta est,  quod  ammonii  soluti  signum  est.  <. 

Hsc  substantia  igitur  animalis  resinat  species  habetur. 

Facile  intelhgitur,  cur  experimenta,  quae  Fourcroy  cum  hac  sub- 
stantia instituebat,  cum  his  non  omnino  congruant,  siquidem  suppo- 
natur, substantiam  hanc  resinosam  etiam  ex  carne  vaccae  parari  posse. 
Fourcroy  enim  gelatinam  in  eo  statu  adhibuit,  quo  ad  syrupi  tan- 


*)  Systeme  des  connoissances  chimiqaes  Tom.  IX,  p,  248.  §.  13. 

tum  consistendam  inspissata  erat,  multum  itaque  adhuc  aquae  conti- 
nebat, spiritumque  vini,  certe  non  absolutum.  Exigua  resina;  copia, 
(quse  hoc  modo  fortasse  omnino  non  formatur')  facile  illum  effugere  potuit. 

Ego  quidem,  cum  experimenta  eodem,  quo  Fourcroy  modo,  in- 
stituerem, vix  vestigia  quaedam  hujus  substantiae  detexi , quae  aqua  non 
solvebantur;  reliquum,  quod  aqua  solvebatur,  se  ut  gelatina  habebat, 
et  miror,  quomodo  Fourcroy  hoc  neglexerit,  et  liquidum  ne  infuso 
gallarum  quidem  exploraverit. 

Analijsis  materia  fibrina. 

Haec  nihil  ab  humana  diversi  ostendebat,  acidis  pariter  difficulter 
solvebatur,  affinitatem  itaque  suam  cum  albumine  coagulato  common- 
strat, quae  praeterea  maxime  exigua  sulphuris  quantitate,  qua;  in  al- 
bumine renum  vaccae  deprehendebatur,  hic  inprimis  confirmatur. 

Kali  caustico,  multo  amrnonio  soluto,  facile  solvebatur,  et  sapo- 
nem constituebat. 

Exploratio  diversarum  substantiarum. 

Quod  diversam  rationem  partium  constituentium  propiorum  in 
his  substantiis  attinet,  fieri  Fere  haud  potest,  ut  de  hac  re  distincte  di- 
judicetur, Cuin  tantum  de  gradu  subtilitatis,  quo  substantiae  ha:  cultro 
imminutae  sunt,  pendeat,  quem  gradum  metiri  non  potes,  et  materia 
'fibrina  ab  ultimis  gelatinse  partibus  difficillime  liberari  possit. 

Rationem  albuminis  in  substantia  medullari  paulo  majorem  quam 
in  corticali  deprehendi,  ad  materiam  nempe  fibrinam  et  ad  gelatinam 
se  ut  27:14:9  habebat.  Generatim  autem  renes  vaccae  minorem  ge- 
latina: copiam  exhibebant  quam  humani,  majorem  albuminis  et  fibrae, 
praesertim  vero  albuminis. 

Neque  substantia  medullaris  neque  corticalis  acidum  nitri,  quo 
tractabantur,  colore  rubro  tingebant,  sed  luteo,  ut  et  aliae  substantiae 
animales,  nihil  itaque  acidi  urici  manifestabant. 

Gelatina  ex  utraque  substantia  parata  eodem  omnino  modo  se  in 
reagentia  habebat. 

Neutra  substantia,  cum  aqua  destillaretur,  tamdiu,quam  substan- 
tia fluida  remanebat,  amnionium  liberum  manifestabat,  nihil  itaque 
urei  significabat,  quod  hoc  calore  jam  in  ammonium  mutatur. 

Unicum  fere  discrimen  inter  utramque  substantiam  hoc  erat,  quod 
albumen  ex  substantia  corticali  paratum  pulchro  albo  colore,  illud 
autem  ex  substantia  medullari  colore  rubro  erat.  Haec  autem  res  vix 
digna  est,  quae  memoretur,  cum  unica  ejus  caussa  sit  sanguis  substan- 
tiae medullari  adhuc  admixtus  , qui  injectione  non  potuit  auferri. 

Substantiam  etiam  resinosam  ex  utraque  substantia  exhibui.  Sep- 
tuaginta grana  penitus  siccatae  substantiae  medullaris  undecim  grana  ex- 
tracti dabant , et  eadem  substantiae  corticalis  copia  novemvgrana.  Co- 
pia igitur  extracti  in  humanis  renibus  major  est-. 

Experimenta  cum  Naphtha  vitrioli,  oleo  terebinthinas,  spiritu  vi- 
ni instituta  eadem  erant  quae  supra. 

Non  magis  digna  memoratu  ren  vaccae  aqua  non  elotus  offerebat, 
albumen  enim  tantum  , ut  non  aliter  exspectari  potuit  , coloratione 
rubra  insigniebatur ; ceterum  cum  alia  experimenta  nihil  omnino  digni 
notatu  continerent , penitus  supervacaneum  arbitror,  experimenta, 
quae  institui,  afferre. 

jdmlijsis  concretionum  nonnullarum , qua  in  pelui  renum  vacca 
deprehenduntur. 

Ouamqunfn  hujusmodi  investigationes  non  ad  hanc  dissertationem 
proprie  spectent,  inutile  tamen  haud  existimavi  , compositionem  ha- 
rum materierum  perscrutari. 

Admodum  crebrae  in  renibus  vaccae  deprehendebamur,  et  formae, 
coloris,  magnitudinis  maxime  diverfae  erant.  Maxima  tamen  earum 
magnae  fabae  magnitudinem  non  superabat. 

j)  Concretio,  quam  analysi  subjeci,  extus  coloris  erat  atirei,for- 

na®  vix  definiendas , magis  oblongas,  superficies  externa  iniqua  erat, 
splendor  semi  metallicus,  fractura  terrea,  pondus  duorum  granorum. 
Nucleum  habebat  glaucum,  et  crustam  externam  tenuem , facile  sejun- 
gendam. Ex  colore  hujus  crusta?  suspicabar,  acidum  fore  uricum;  ve- 
rum in  acido  nitri  soluta  vehementer  effervescebat , acidumque  non  ru- 
bro colore  tingebat,  et  exigua  qu®dam  copia  substantis  animalis  non 
soluta  in  fluido  natans  relinquebatur.  Solutio  ammonio  caustico  non 
praecipitabatur , ammonio  autem  oxalico  statim  impellucida  reddeba- 
tur, et  brevi  post  solidum  sedimentum  in  fundo  vasis  se  ostendebat. 
Acido  .etiam  sulphurico  solutio  in  acido  nitri  ammonio  saturata  ad  se- 
lenitem  praecipitabatur.  Nihil  itaque  dubii  exstat,  hanc  concretionem 
ex  ealcaria  carbonica  constare,  si  enim  magnesia  aut  sal  phosphoricum 
terreum  partem  aliquam  ejus  constitueret,  solutio  ejus  in  acido  nitri 
ammonio  caustico  praecipitari  debuisset. 

2)  Omnes  concretiones,  quas  hoc  modo  exploravi,  et  quarum 
maxima  ponderis  erat  granorum  quatuordecim , iisdem  omnino  virtu- 
tibus gaudebant,  et  se  ut  calcaria  carbonica  habebant.  Nulla  earum 
neque  in  frigida,  neque  in  coquenti  aqua  solvebatur.  Diversissimas 
ceterum  formas  et  colores,  album  nimirum,  luteo-albutn,  rubro- lu- 
teum, glauco  - album  , et  fuscum  offerebant,  intus  autem  semper  co- 
lore erant  subalbido,  et  pulvis  ex  iis  paratus  colore  erat  luteo -albo. 

In  his  igitur  concretionibus  non  extern®  form®  et  colori  chemica 
miscela  respondet,  ut  in  calculis  vesicas  humana?,  Fourcroy  et  Vau- 
quelin  auctoribus,  qui  nimirum  calculi  in  classes  quodammodo  mi- 
neralogicas  distribui  queunt. 

Dignum  memoratu  est,  omnes  concretiones  in  vasis  uropoeticis 
mammalium  phytophagorum , qu®  hucusque  analysi  subject®  sunt, 
nihil  nisi  calcariam  carbonicam  continere,  qu®  in  humanis  calculis 
tam  raro  deprehenditur,  ut  Fourcroy  et  Vauouelin  in  sexcentis  istis 

ab  ipsis  exploratis  nunquam  eam  invenerint,  quamquam  Proust  se- 
mel eam  adeo  puprn  detexisse  asserat. 

Optime  autem  cum  compositione  harum  concretionum  consentit 
id,  quod  et  urina  mammalium  phytophagorum  nullum  acidum  uri- 
cum, excepta  urina  cameli,  et  nulla  salia  phosphorica  continet. 

Ad  hoc  usque  tempus,  quantum  quidem  mihi  compertum  est,  una 
tantum  concretio  mammalium  carnivororum  ex  vesica  urinaria  canis 
feminas  a Laugiero  analysi  subjecta  est,  quas  praeter  triplicem  salem 
ex  acido  phosphorico  magnesia  et  ammonio  conflatum  ex  calcaria 
phosphorica  insuper  constabat.  Hinc  etiam  urinam  mammalium  car- 
nivororum salia  phosphorica  continere  probabile  est. 

Analyiis  salium , queo  perductione  renum  ad  cineres  obtinentur . 

Quamquam  haec  analysis  in  quaestione  non  sit  expresse  praescripta, 
cum  partium  tantum  constituentium  propiorum  analysis  desideretur:, 
necessariam  tamen  illam  existimavi,  cum  quoad  salia  in  substantiis  ani- 
malibus contenta,  accurata  distinctio  inter  partes  constituentes  propio- 
res locum  non  habeat,  atque  insuper  inter  urinam  vaccae  et  hominis, 
prsesertim  si  salia  spectes  pho-phorica  , magna  intercedat  differentia. 

Libras  quatuor  et  uncias  quinque  renum  aqua  bene  elotorum,  un- 
ciam unam  et  viginti  quinque  grana  cineris  exhibebant. 

Crucibula  hassica  leviter  tecta  et  per  plures  horas  vehementi  igni 
imposita  ad  cineres  perducebantur.  Cinis  atri  coloris  in  mortario  ex 
achate  confecto  bene  tritus  , curri  satis  magna  aquat  destillatas  copia 
coctus,  filtratus  et  edulcoratus  est.  Liquidum  filtratnm  in  phiala  vi- 
trea ad  siccitatem  usque  evaporatum  est,  sal  siccum  cochleari  el  umeo 
a fragmentis  phialae  separabatur,  fragmenta  ipsa  librata  et  ita  sal  ipsis 
adhaerens  computatum.  Quantitas  totius  salis  drachmae  unius  trium- 
que  granorum  erat. 

% 

In  hac  tam  parca  salis  quantitate  methodus,  salia  singula  crystal- 
lisationis  via  separandi,  omnino  non  potuit  institui ; optimum  itaque 

ratus  sum  , reagentibus  naturam  tantum  ct  qualitatem  salium  investi- 
gare; quantitatis  etiam  absolutae  in  hac  exigua  copia  non  bene  potuit 
accurata  ratio  haberi,  praesertim  cum  de  gradu  siccitatis  tantum  pen- 
deat,  quo  materiae  praecipitatae  librantur. 

Sal  satis  magnae  aquae  copia  solutum  neque  papyrum  lacmi  coe- 
ruleum neque  rubrum  afficiebat. 

Argentum  nitricum  praecipitatum  in  eo  effecit  luteolum  floccidum, 
quod  acido  nitri  statim  adfuso  partirn  tantum,  non  omnino  solveba- 
tur. Pars  satis  magna  non  soluta  pro  argento  muriatico  , pars  soluta 
pro  argento  phosphorico  habenda  est.  Argentum  enim  phosphoricum 
acido  nitri  solvitur. 

Baryta  muriatica  valde  copiosum , album,  praecipitatum  efficiebat, 
quod  fundum  vasis  non  petebat,  sed  tenuibus  tantum  nubeculis  ad 
fundum  usque  porrigebatur.  Jam  modus  praecipitationis  mihi  persua- 
sit, praecipitatum  non  esse  barytam  sulphuricam  , quse  hic  maxime 
mihi  inexspectata  fuisset.  Praecipitatum  hoc  acido  nitri  affuso  statim 
solvebatur,  relicta  exigua  parte  non  soluta  et  nequaquam  in  acido  ni- 
tri solubili;  major  tamen  fuit,  quam  quae  kali  acido  tartari  manife- 
stato respondisset.  Solutio  fibrata  ammonio  caustico  in  floccis  praeci- 
pitata, quod  praecipitatum  parva  acidi  nitri  copia  affusa  denuo  facile 
solvebatur. 

Ammonium  oxalicum  plures  demum  post  horas  calcaris  parvum 
vestigium  manifestabat. 

Acidum  tartaricum  plures  demum  post  horas  valde  exiguum  nu- 
bilum praecipitatum  efficiebat,  quod  kali  significabat. 

Ea  igitur  cineris  renum  vaccae  pars,  quae  aqua  solvitur,  quoad 
multo  majorem  partern  ex  natro  phosphorico  , natro  muriatico,  ct  ve- 
stigio kali  sulphurici?  et  calcariae  sulphuricae  composita  est. 

Pars  cineris  aqua  non  solubilis,  aqua  calida,  ut  monitum  est,  sae- 

*■)  Vid.  Thomson  Systeme  de  cliimie  Tome  IV.  p.  40i* 

pius  edulcorata  , acido  nitri  puro  digerebatur.  Solutio  acida  baryta 
muriatica  explorata  nihil  omnino  afficiebatur.  Alii  solutionis  parti 
cum  ammonium  affunderetur,  calcaria  phosphorica  albis  floccis,  qui 
acido  nitri  solvebantur,  praecipitabatur.  Liquidum  a praecipitato  libe- 
ratum jam  neque  ammonio  carbonico  neque  oxalico  praecipitabatur* 
quo  calcariam  liberam  non  adesse  evincitur. 

Kalium  borussicum,  quod  plerumque  detegendo  ferro  adhibent, 
in  tam  exigua  ferri  quantitate  omnino  incertum  mihi  videtur,  cum 
ferrum  in  ipsius  compositionem  necessario  ingrederetur , ita  ut  sine 
eo  non  possit  exhiberi.  Quomodo  autem  fieri  possit,  ut  ea  pars  ferri 
praecipitati,  quae  a kalio  borussico  derivanda  est,  in  hac  copia  com- 
putatione eruatur? 

Natro  succinico  vero,  quod  Klaproth  *)  ob  hanc  caussam  et  re- 
spectu edam  manganesii  potissimum  habito,  ferro  detegendo  adhibet, 
propterea  non  usus  sum,  quod  acidum  antea  saturari  oportet,  cum 
ferrum  succinicum  acidis  facile  solvatur.  Dum  autem  hoc  fit,  facile 
salia  terrea  simul  pnecipitantur. 

Optimum  itaque  ratus  sum  , ad  detegendum  ferrum  tincturam 
gallarum  spirituosarn  , qus  colore  saturato  ferrum  statim  manifestat, 
in  usum  trahere.  Ad  hunc  finem  solutionem  in  acido  nitri  ammonio 
caustico  ita  saturabam,  ut  calcaria  phosphorica  jam  inciperet  praecipi- 
tari. Tum  tinctura  gallarum  vestigium  ferri  admodum  perspicuum 
ostendebat.  Liquidum  enim  statim  colore  violaceo  tinctum  est,  qui 
color  mox  in  fuscum  et  tandem  fere  purpureum  colorem  abibat.  Post 
nonnullas  horas  tria  strata  observari  poterant : supremum  colore  sor- 
dide viridi,  medium  violaceo,  infimum  purpureo. 

Cinis  itaque  haec  renum  vaccae  composita  est  ex  natro  phosphori- 
co,  calcaria  phosphorica,  natro  muriatico,  kali  sulphurico?  calcaria 
sulphurica  et  ferro  phosphorico  ? 


*)  Beitrage  V,  p.  39.  67.  77.  161.  174.  250. 

Memorabile  profecto  est,  substantiam  renis  vaccas  eadem  salia 
continere,  quas  et  alias  substantias  animales,  ut  caro  ex.  gr.  contineat, 
quamquam  urina  in  ea  secreta  hasc  salia  non  contineat ; memorabile 
etiam,  concretiones,  quarum  supra  mentio  facta  est,  ex  calcaria  car- 
bonica  constare,  quamquam  substantia  ipsa  calcariam  carbonicam  non 
contineat. 

II I.  Caput. 

Analbjsis  chemica  renum  felis . 

Jlncihjsis  renum  aqua  non  elotorum. 

Renes  quinque  felium  diligenter  contundebantur  , et  tunc  aqua 
destillata  medis  temperaturas  tractabantur,  eo,  qui  in  capite  primo 
expositus  est,  modo. 

Ex  fluido  ita  parato  Coctione  albumen  parabatur,  in  qua  odor 
peculiaris  ingratus,  fastidiosus  se  manifestabat.  Floccos,  qui  durante 
coctione  in  fundo  vasis  sese  deponebant , pro  fibra  sumsi,  uti  et  Four-- 
CROY*),cum  carnis  analysin  institueret,  quo  jure,  nescio;  eadem  enim 
ut  mihi  videtur  ratione,  pro  albumine  deposito  haberi  potuissent. 

Albumen,  fibra,  et  gelatina  in  balneo  marias  exsiccabantur,  albu- 
men ponderis  erat  unciae  semis  et  granorum  triginta,  fibra  granorum 
viginti  novem,  gelatina  drachmas  unius  et  granorum  quinquaginta. 

Ratio  igitur  albuminis  ad  reliquas  substantias  ingens  est,  et  quidem 
album,  ad  gelat.  =:  214.  : 100 

gelat,  ad  fibr.  =:  379  : 100 

album,  ad  fibr.  — 931  5^  ioo 
Quamquam  computationem  rationis  mutuae  partium  constituentium 
propiorum  quam  accuratissime  potui,  instituissem,  praesertim  autem 
substantiam  renum  diu  cum  aqua  tractassem  , ut  albumen  omne  in 


*)  System*  des  connaissances  chimiques  Tome  IX,  p.  244.  §.  7. 

aqua  solubile  removeretur,  quod  in  firma  admodum  renum  compage 
pernecessarium  est;  quamquam  certo  insuper  caloris  gradu,  quippe 
qui  est  aquas  fervidae,  ad  materias  exsiccandas  usus  fuissem  , cujus  rei 
multum  interest:  facile  tamen  intelligitur , maxime  accuratas  propor- 
tiones non  posse  exspectari,  praecipue  si  rationem  albuminis  ad  fibram 
spectes:  ceterum  concedendum  etiam,  tantas  diversitates  harum  ratio- 
num a methodo  imperfecta  non  posse  oriri. 

Exploratio  gela  time. 

Acidum  liberum  manifestabat. 

Odore  erat  admodum  ingrato  fastidioso,  felibus  proprio.  Con- 
centrata  colore  erat  pulchre  fusco,  sed  quam  maxime  etiam  concen- 
trafa  non  ad  id  perduci  poterat,  ut  gelasceret.  Aqua  diluta  coloris 
magis  lutei  erat. 

1)  Infusum  gallarum  aquosum  valde  copiosum  praecipitatum  efficiebat. 

2)  Saccharo  saturni  penitus  praecipitabatur,  ita  ut  id,  quod  liqui- 
dum restabat,  aquae  omnino  pelluciditatem  haberet. 

3)  Mercurius  nitricus  praecipitatum  efficiebat  lacti  coagulato  simile, 
album,  post  viginti’  quatuor  horas  lucide  roseum. 

4)  Argentum  nitricum  eandem  ut  alias,  colorum  illusionem  osten- 
debat, praecipitatum  enim  primo  luteum  et  albidum  erat,  postea  in 
rubrum  et  atro  - caeruleum  abibat. 

5)  Acidum  tartari  valde  copi  osum  album  praecipitatum  efficiebat. 

6)  Ammonium  oxalicum  vestigium  quoddam  calcariae  significabat. 

Ex  nr.  j.  et  2.  elucere  videtur,  differentiam,  quam  Bostock  (l.c.) 

intei  mucum  et  gelatinam  statuit,  (secundum  quam  prior  extracto  sa- 
turni, posterior  non,  posterior  autem  praecipue  tannino,  prior  non 
praecipitantur)  non  admodum  magni  esse  momenti , cum  nimirum  ex- 
tractum saturni  et  tanninum  simul  substantiam  universam  praecipitent. 
Melius  et  natura;  convenientius  videtur,  mucum  cum  Hatchetto  mo- 
dificationem tantum  gelatirias  habere. 


Hsec  instiper gelatina  prope  aci  mucum  accedit  ideo, quod  non  gelascit. 

Acidum  tartaricum  differentiam  inter  gelatinam  hominis,  vacca?  et 
felis  constituit.  Gelatina  enim  humana  ab  eo  nihil  mutata,  gelatina 
vaccas  paulum  obnubilabatur,  et  gelatina  felis  multum  praecipitabatur^ 
quo  itaque  magna  kali  copia  manifestatur. 

Materia  fibrina  in  acidis  pariter  ut  ea , quae  ex  renibus  hominis 
et  vaccae  paratur,  difficulter  admodum  solvitur. 

Substantia  corticalis  et  medullaris  acido  nitri  tractabatur,  hoc  au- 
tem nequaquam  rubro,  sed  luteo,  ut  et  alias  pleraeque  substantiae  ani- 
males, tincta  est  colore  acidi  itaque  urici  nullum  deprehendebatur 
vestigium. 

j Exploratio  sub  st  antice  extractivce. 

Haec  exploratio  maxime  memorabilia  phaenomena  offerebat,  prae- 
sertim si  comparantur  cum  iis,  quas  de  hac  substantia  in  homine  et 
vacca  tradita  sunt.  Hanc  substantiam  ut  in  investigationibus  meis  po- 
tissimum respicerem , partim  eo  perductus  sum  , quod  peculiarem  eam 
materiem  deprehenderam,  ab  aliis  omnibus  diversam,  animali  resina 
comparandam,  partim  quod  ea  ipsa  essentiales  materierum  animalium 
solidarum  diversitates  constituere  mihi  videbatur. 

Ouinque  renes  felium,  aqua  destillata  injecti  colore  erant  ex  albo- 
luteo.  Substantia  medullaris , ut  solet,  rubro  aliquantum  colore  tincta 
manebat.  Ab  adipe,  quae  ipsis  in  regione  tantum  hili  parca  quantitate 
adhaerebat,  diligenter  mundabantur,  concidebantur,  et  in  balneo  ma- 
riae  siccabantur.  Odor  iste  peculiaris,  quo  magis  siccabantur,  eo  ve- 
hementior  et  vix  ferendus  evasit , naturae  igitur  est  admodum  fixae.  Ita 
siccati,  ubi  tamen  paulum  humidi  remanebant,  drachmas  tres  et  grana 
decem  librabant.  Hae  unciis  quinque  spiritus  vini  ejusdem,  ut  antea, 
'digestae,  liquidum  filtratum  , ad  syrupi  consistendam  evaporatum,  et 
in  balneo  mariae  siccatum.  Extractum  hoc  ita  siccatum  ponderis  erat 


quadraginta  septem  granorum.  Etiam  hac  substantia  extracta , Tnassa 
restans  nihil  omnino  odoris  fastidiosi  perdiderat. 

Hoc  extractum  in  superficie  paucas  splendentes  crystallisatas  la- 
minas ostendebat,  quae  fortasse  kali  muriaticum  erant. 

Odorem  ingratum  maximopere  habebat  , sapore  autem  erat  ad- 
modum fastidioso  aliquantum  pungenti  , minus  tamen  , quam  extra- 
ctum renis  vaccae. 

In  Naphtha  vitrioli  summa  cum  facilitate.,  et  multo  majori  quan- 
titate solvebatur,  quam  similis  substantia  ex  homine  et  vacca  praeser- 
tim parata.  Liquidum  filtratum  colore  erat  luteo,  et  aqua  admixta 
statim  sub  forma  cremoris  crassi,  pinguis,  cremori  lactis  similis,  su- 
perficiei supernatantis  praecipitabatur.  Hoc  praecipitatum  filtro  colle- 
ctum , in  sole  siccatum,  quoad  volumen  valde  imminuebatur,  charta 
autem  in  magno  ambitu  pellucida  facta  est,  pinguis  adtrectatu , et 
flamma  coerulea  deflagravit. 

Spiritus  vini,  qui  extractum  inspissatum  vaccarum  inprimis  non 
facile  solvebat,  quamquam  eo  extraheretur,  extractum  hoc  facillime 
solvebat,  et  luteo  colore  tingebatur.  Pauca  tantum  aqua  admixta  co- 
piosum praecipitatum  fundum  vasis  petebat,  majori  aquae  quantitate 
admixta  praecipitatum  istud  in  fluido  suspendebatur  et  lactescens  illud 
reddidit.  Filtro  simplici  ex  charta  confecto  praecipitatum  hoc  non 
potuit  separari,  aqua  enim  suspensum  quamquam  admodum  lente  et 
post  plures  demum  horas  per  filtrum  penetrabat.  Optima  sane  me- 
thodus , substantiam  hanc  resinosam  penitus  puram  et  facili  negotio 
exhibendi,  ea  est,  ut  solutio  ejus  aetherea  aqua  praecipitetur. 

„ Oleum  etiam  terebinthinae  hanc  substantiam  facile  solvebat  , et 
colore  tingebatur  luteo  saturato. 

In  carbonibus  candefactis  satis  difficile  et  sine  flamma  deflagravit. 

Ex  his  experimentis  apparet,  memorabilem  transitum  naturae  hu- 
jus substantiae  fieri  a fele  per  hominem  ad  vaccam,  et  similem  cleprehen- 

di  differentiam  relativam  , qualis  in  diversis  gelatinis  horum  diversorum 
animalium  , si  virtutem  earum  gelascendi  spectas  , reperitur. 

Gelatina  enim  ex  rene  felis  parata  omnino  non  potuit  ad  id  perduci 
ut  gelasceret,  gelatina  ex  rene  hominis  difficulter  admodum  gelascebat, 
gelatina  autem  ex  rene  vaccas  non  facile  quidem  , multo  tamen  facilius 
gelascebat.  Si  nimirum  ratio  quantitatis  hujus  substantias  extractivae  ad 
quantitatem  substantiae  ipsius,  in  homine  sumitur , et  quidem  ea,  quas  in 
substantia  medullari  deprehenditur,  ubi  extracti  quantitas  major  est, 
tres  hae  drachmas  et  decem  grana  quinquaginta  extracti  grana  in  homine 
darent.  Si  autem  perpenditur,  substantiam  istam  humanam  multo  ma- 
gis siccatam  fuisse,  ita  ut  in  pulverem  potuisset  redigi , qua  de  caussa  et- 
iam actio  spiritus  vini  multo  validior  necessario  erat,  magnam  insuper 
extracti  copiam  in  aqua  solutam;  quantitas  substantias  resinosas  in  paJ 
ri  quantitate  substantiae  animalis,  multo  minor  certe  est  granis  qua- 
draginta septem. 

Prasterea"  quantitas  extracti,  si  ratio  in  substantia  corticali  inven- 
ta sumitur,  quas  majorem  semper  partem  renalis  substantiae  constituit,, 
grana  tantum  triginta  octo  efficeret.  Qualitas  resinas,  quae  ex  vacca 
exhibetur,  omnino  multo  minor  est. 

Ex  fele  itaque  spiritu  vini  resina  exhibetur,  alienis  substantiis  fe- 
re penitus  libera,  quas  sensu  strictiori  resina  animalis  audire  potest, 
jn  homine  resina  ista  jam  magis  cum  gelatina  mixta  est,  et  resina  ge- 
latinosa adpellari  potest,  in  vacca  gelatina  multum  prasdominatur 
quas  idcirco  gelatina  resinosa  vocari  potest. 

Differentia  igitur  extracti  hujus  in  diversis  hisc®  animalibus  ex- 
stat, quae  cum  diverso  nutrimentorum  genere  horum  mammalium  pa- 
rem passum  tenet. 

Jlnalysis  salium , quee  perductione  ad  cineres  obtinentur. 

Septem  renes,  aqua  destillata  injecti  ponderis  erant  unciarum 
trium  et  granorum  quadraginta  quatuor  ; multum  autem  aqua;  inje- 

ctione  iis  advectfim  est.  Cinis  ex  illis  confectus  ponderis  erat  grano- 
rum viginti  et  unius. 

Haec  grana  viginti  et  unum  cum  duabus  unciis  aquae  destillatae 
coquebantur,  fluidam  filtratum  , et  id,  quod  restabat  in  filtro,  edul- 
coratum  est. 

Neque  acidum,  neque  alcali  liberum  se  manifestabat.  Liquidum 
acido  tiirtari  multum  praecipitabatur.  Praecipitatum  hoc  albo  colore 
nivis  erat,  et  cremor  tartari  regeneratus  est.  Utrum  vestigium  natrl 
in  fluido  esset,  non  bene  potuit  erui , cum  nulla  omnino  existat  ma- 
teria, quie  in  natrii m reagat,  et  natrum  virtutibus  tantum,  ut  ita  di- 
cam, negativis  insigniatur.  Sic  nimirum  etiam  solutio  platinae  kali  tan- 
tum manifestat, 'sal  enim  triplex  ex  oxydo  platinae,  acido  salis  et  na- 
tro  constans  in  aqua  facile  solvitur.  Alcali  istud,  quod  in  renibus  hu- 
manis acidum  phosphoricum  neutralisat , propterea  tantum  pro  natro 
haberi  necesse  erat,  quod  acidum  tartari  nullam  omnino  mutationem 
effecerat.  Quantitas  ceterum  natri  quovis  casu  exigua  colligi  potest  ex 
satis  copioso  praecipitato  ab  acido  tartari  producto. 

Barijta  muriatica  copiosum  praecipitatum  efficiebat  in  acido  nitri 
penitus  solubile,  quod  itaque  ex  baryta  phosphorica  pura  constabat. 
Argentum  nitricum  praecipitatum  effecit  acido  nitri  statim  affuso  peni- 
tus solubile,  acidi  itaque  salis  nullum  deprehendebatur  vestigium. 

Pars  cineris,  aqua  non  solubilis  acido  nitri  digerebatur  ponderis 
specifici  = 1,228.  Solutio  caustico  ammonio  multum  supersaturata  cal- 
cariae phosphoricae  non  magnum  vestigium  ostendebat.  Liquido  deinde 
filtro  ab  illa  liberato , ammonium  oxalicum  satis  magnam  obnubilatio- 
nem producebat,  calcariae  itaque  liberae  vestigium  bene  animadverten- 
dum ostendebat,  ita  ut  calcariae  liberae  copia  videretur  etiam  major, 
quam  calcariae  phosphoricae.  Solutione  in  acido  nitri  ammonio  causti- 
co ita  saturata  , ut  calcaria  phosphorica  jam  praecipitari  inciperet  , tin- 
ctura gallarum  spirituosa  ferri  vestigia  manifestabat. 

Cinis  itaque 'hic  compositus  est  ex  kali  phosphorico  , natro  phos- 
phorico?  exigua  calcis  phosphoricae  parte  , calcaria  libera  satis  magna 
parte  , et  ferro  phosphorico  ? 


IV.  C a p u t. 

Comparatio  compositionis  chemicae  renum  trium  horum  mamma- 
lium inter  se  invicem , et  cum  aliis  materiis  hucusque  exploratis . 

A)  Comparatio  inter  se  invicem. 

Si  quantitas  relativa  diversarum  harum  partium  constituentium 
propiorum  in  diversis  hisce  mammalibus  comparatur,  generaliter  ap- 
paret, in  homine  exponentem  rationis  albuminis  ad  fibram  et  gelati- 
nam  minimum  esse,  quin  et  numero  I.  minorem,  et  quidem  in  utra- 
que ratione;  in  fele  autem  multo  maximttm;  ibi  enim,  si  ratio  albu- 
minis ad  gelatinam  sumitur,  exponens  ille  = 2,  14.  est,  si  autem  ra- 
tio albuminis  ad  fibram  = g,  31.  In  vacca  exponens  ifte,  si  ratio  al- 
buminis ad  gelatinam  sumitur,  = 3.  est , si  ratio  ejus  ad  fibram  = 1,  92. 

Si  qualitas  diversarum  harum  partium  constituentium  propiorum 
invicem  comparatur,  quod  albumen  et  fibram  attinet,  nulla  potuit 
observari  diversitas.  Gelatina  , ut  supra  monitum  est , proprietate  in- 
signita est,  tam  difficulter  gelascendi,  diversitatis  etiam  gradativae  su- 
pra mentio  facta  est.  *) 

Ouod  relationes  ejus  chemicas  attinet,  nulla  potuit  •animadverti, 
diversitas,  nisi  ea,  cujus  supra  mentionem  feci  **) > secundum  quam 
acidum  tartaricum  in  gelatina  humana  nullam  omnino  mutationem 
producebat,  gelatinam  vaccae  obnubilabat,  et  in  gelatina  felis  copio- 
sum praecipitatum  efficiebat. 

Substantiae  extractivae  diversitates  supra  exponebantur,  f) 

Ex  comparatione  salium , quae  perductione  ad  cineres  obtinentur, 

**)  Vid.  p.  36.  ob.  ffi)  Vid.  p.  38. 


*)  Vid.  p.  38.  ob. 

apparet,  omnes  ex  salibus  acidi  phosphorici  potissimum  constare,  et 
cinerem  ex  humanis  renibus  paratum  kali  nullum  vestigium,  cinerem 
autem  ex  vaccae  renibus  paratum  admodum  parvum  kali  vestigium  , 
cinerem  autem  ex  renibus  felis  paratum  tantam  kali  copiam  contine- 
re, ut  riatrum  omnino  fere  videatur  excludi. 

Salia  ex  acido  salis  conflata  in  renibus  felis  non  deprehendeban- 
tur, sed  satis  magnam  partem  cineris  renum  vaccae  natrum  muriati- 
cum constituere  videtur.  Etiam  in  renibus  humanis  deprehenditur. 

Praeterea  id  se  manifestabat  memoratu  dignum  , cinerem  huma- 
num et  majori  etiam  gradu  cinerem  felium  calcariam  liberam  conti- 
nere, quae  res  cum  eo  coexistit,  quod  in  substantia  renum  vaccae  ipsa 
calcaria  libera  non  invenitur,  dum  ea  admodum  frequenter  ut  con- 
crementum in  pelvi  renum  deprehenditur,  verum  in  calculis  huma- 
nis nou  invenitur  , aut  rarissime  certe.  Calcaria  carbonica  , quam 
Proust  in  urina  hominis  detexisse  sibi  videtur , errori  probabiliter 
tribuenda  est,  cum  nemo  alius  eam  detexerit,  et  cum  ab  acido  libe- 
ro urinae  decomponeretur. 

Renes  itaque  vaccae  calcariam  liberam  statim  excernere  videntur 
et  nihil  ejus  retinere,  dum  renes  hominis  et  felis  eam  non  excernunt 
sed  retinent. 

B)  Comparatio  cum  aliis  materiis , quae  hucusque  anahjsi  subjectce  sunt . 

Comparatio  rnaxime  naturalis,  quae  hoc  respectu  fieri  potest,  ea 
est , quae  cum  carne  et  sanguine  instituitur.  Nullum  profecto  dubium 
est,  quoad  rationem  quantitativam  partium  constituentium  propiorum 
magnas  fore  diversitates;  cum  autem  accurata  experimenta  hanc  rem 
concernentia  in  carne  et  sanguine  desint,  et  cum  secundum  Tiioune- 
VEL,  qui  solus  experimenta  hujusmodi  instituit,  ratio  partium  con- 
stituentium propiorum  pro  diversa  animalium  aetate  varia  sit;  ut  ex.  gr. 
in  carne  bubula  et  vitulina:  talis  comparatio  non  modo  fieri,  sed  ne 
gravioris  quidem  momenti  esse  potest. 

Majoris  momenti  comparatio  est  qualitatis  partium  constituentium 
propiorum. 

I11  gelatina  ex  renibus  parata  hrec  se  manifestabant  : In  vacca  et 
homine  praesertim  difficulter  admodum  gelascit,  ut  jam  dictum  est,  in 
fele  omnino  non  gelascebat.  Ut  de  hac  re  accurata  possent  institui 
experimenta  comparativa,  multa  essent  respicienda:  ex.  gr.  vasa  ejus- 
dem formas  esse  deberent,  temperatura  eadem, gelatina  albumine  puraetc. 

Supra  in  analysi  gelatina:  humanae  'f)  experimenta  adfercbantur  , 
quae  docere  videbantur,  gelatiriarn  illam  continere  mucum:  tum  au- 
tem differentiae  inter  gelatinam  et  mucum  tam  vagas  sint,  et  experi- 
menta ista,  ipsa  natura  sua  tot  difficultatibus  et  dubiis  exposita  , non 
opus  duxi  , ea  in  vacca  et  fele  repetere. 

Albumen  ex  renibus  paratum  nihil  insignius  ostendebat,  si  exci- 
pias exiguum  admodum  sulphuris  vestigium  jf)  , quod  praesertim  in 
albumine  vaccae,  diligenter  exploratum  est,  ubi  argentum  nitricum  il- 
lud non  manifestabat  , kali  autem  causticum  parvum  ejus  vestigium. 

Ceterum  investigationem  hanc  multis  difficultatibus  junctam  ex- 
perimenta ista  ostendunt. 

Materia  fibrina  ubique  in  renibus  triumbnamrnalium  eo  insignie- 
batur, quod  in  acidis  difficillime  solvebatur.  A fibra  sanguinis  et  car- 
nis multum  itaque  differt  , et  ut  supra  monitum  est  , albumini  coa- 
gulato etiam  hoc  respectu  affinis  fit. 

Ex  hoc  conspectu  apparet , partes  animales  , proprie  sic  dictas 
propiores  (quas  Bostock  universales  adpellat)  gelatinam  nempe,  mu- 
cum, fibram,  albumen  unam  continuam  seriem  formare,  m cjua  sin- 
gula quaevis  membra  ita  unum  in  alterum  abeunt,  ut  inter  nullum 
terminus  duci  distinctus  possit.  Quam  prope  gelatina  muco  ad  finis 
sit  , supra  monita  do.cent.  Propinquam  muci  et  fibrae  affinitatem  non 


*)  Vid.  p.  15. 


ff)  Vid.  p.  15. 

modo  multa  phaenomena  in  morbis  ostendunt,  sed  etiam  id,  quod 
muide  substantiae,  quae  sub  nomine  muci  veniunt,  attractione  oxyge- 
nii,  ut  vulgo  sumitur,  in  aqua  indissolubiles  evadunt,  qua  re  sub- 
stantia extractivae  \egetabihum  similes  fiunt.  De  afTuntate  fibrae  et 
albuminis  saepius  dictum  est. 

Ouod  substantiam  attinet  extractivam  , non  bene  potest  compa- 
ratio  institui,  cum  nunquam  adhuc  eo  modo  exhibita  sit,  quo  pura 
potest  exhiberi  , et  quo  solo  fortasse  ad  formationem  ejus  opus  est. 

Mnrnh  profecto  momenti  esset,  experimenta  de  ea  comparativa 
in  diversis  speciebus  carnis  et  in  aliis  substantiis  instituere,  et  hic 
amplus  adhuc  investigationibus  campus  patet.  Experimenta  autem 
talia  me  longius  protraxissent,  itaque  ad  paginam  38-  tantum 
ablego'. 

Praeterea  haec  de  ea  dici  possunt : 

Cum  resina  feli  is  quodammodo  comparari  posse  videtur ; multo 
autem  magis  in  oluIos  cadit  similitudo  ejus  cum  gummi  resinis  vege- 
tabilium sic  dictis  , quae  ut  singulares  partes  constituentes  propiores 
vegetabilium  considerandae  sunt. 

Sapore  enim  et  odore  est  admodum  ingrato , sicut  istae  resinae,  non 
cum  flamma  deflagrat,  ut  etiam  illae,  sed  intumescit  tantum  et  densos 
emittit  vapores;  in  spiritu  vini  partim  tantum  solvitur,  ita,  ut  solutio 
clara  quidem  sit,  aqua  autem  adrnixta  lactescat,  et  non  sic  praecipite- 
tur, ut  filtro  praecipitatum  possit  separari.  In  aquam  etiam  substantia 
extractiva  simili  se  modo  habet  ut  gummi  resinae. 

Comparatio  salium  nihil  offert,  quod  sit  memoratu  dignum,  ea- 
dem enim  universim'  sunt,  quae  in  carne  et  sanguine. 

Non  possum  non  nonnulla  hic  de  compositione  renum  afferre  re- 


*)  Thomson  Systeme  de  Chimie  Tom,  IX,  p.  41. 

spectu  urinas,  quod  memorabile  secretum,  ex  omnibus  fluidis  diligen- 
tissime fere  investigatum,  cui  chemia  tot  et  tanta  incrementa  debet, 
ansam  huic  quaestioni  praebuit. 

Nihil  in  renibus  earum  materferum  se  ostendebat,  quae  urinam 
tantopere  insigniunt.  Sic  destillatio  renum  cum  aqua  nilul  ammonii 
soluti,  ideoque  nihil  urei  manifestabat. 

Otiatenus  autem  substantia  extractiva  cum  ureo  comparari  possit, 
hucusque  non  dici  potest,  nihil  enim  commune  habent,  nisi  quod 
spiritu  vini  ambo.solvuntur.  Fortasse  substantia  extractiva  urenm  oxy- 
datum  appellari  posset. 

Hoc  saltem  actio  acidi  salis  oxydati  in  ureum  quodammodo  signi- 
ficare videtur.  Si  enim  acidum  salis  oxydatum  gazosum  in  dilutam  urei 
solutionem  agit,  cupide  absorbetur,  et  parvi,  albidi  flocci  formantur,' 
qui  mox  fusci  evadunt,  et  parietibus  vasis  ut  solidum  oleum  adhaerent. 
Dum  hoc  fit,  gas  carbonicum  et  azoticum  avolant. 

Formatio  urei  ex  substantia  illa  extractiva  comprehendi  igitur  for- 
tasse posset  ex  desoxydatione  substantias  extracti  vae,  dum  eodem ' pro- 
cessu acida,  ut  acidum  uricum,  phosphoricum  , aceticum  (secundum 
Thenard)  apud  hominem,  et  acidum  carbonicum  apud  vaccam  et 
equum  ex.  gr.  formarentur. 

Respectu  magnae  copiae  substantias  extractivae  in  renibus  felis  vul- 
gari2 memoratu  etiam  digna  est  magna  quantitas  urei,  quam  VAUQUE- 
LiN  '-)  in  urina  felis  tigris  cum  fele  vulgari  afhnis  detexit,  quae  praete- 
rea urina,  uti  et  urina  leonis  hoc  ostendit  memorabile , quod  simul  at- 
que ex  vesica  emittitur,  ammonium  liberum  manifestat,  quod  ex  de- 
compositione  longius  profecta  urei  ortum  videtur. 


*)  Rergleichung  der  Urin  - Arten  verschiedener  Thiere  in  Schweigger’* 
Journal ,,  JBand  V.  Heft  2.  pag,  174  f. 

Acidum  nitri  acidum  uricum  non  manifestabat.  * ) 

Concrementa  in  renibus  vacca.’ , quae  ex  calcaria  caibonica  sem- 
per  constant,  cum  eo  consentiunt,  quod,  quantum  mihi  innotuit, 
in  urina  vacca?  nullum  hucusque  acidum  uricum  etiam  secundum  no- 
vissima experimenta,  quae  Brande  **)  instituit,  deprehendebatur.  In 
urina  equi  Fourcroy  et  Vauouelin  acidum  uricum  pariter  ut  Bran- 
de non  detegebant,  sed  calcariae  carbonicae  satis  magnam  quantitatem 
nempe  =o,  oli  totius.  Unicum  exemplum,  quo  acidum  uricum  in 
urina  mammalis  phytophagi  deprehenditur,  urina  cameli  est  secundum 
Brande. 

Diversitas  urina?  ipsius  in  compositionem  renum  non  multum  in- 
fluere videtur,  praeter  quam  quod  urina  mammalium  phytophagorum 
calcariam  carbonicam  plerumque  continet  , quam  renes  vacca;  non 
ostendebant,  et  urina  mammalium  carnivororum,  hominis  certe,  cal- 
cariam carbonicam  non  continere  videtur,  dum  ea  in  renibus  mam- 
malium carnivororum  deprehenditur. 

Animadvertendum  etiam  , calcariam  phosphoricam  , quae  in  sub- 
stantia renum  deprehenditur,  a vacca  per  hominem  ad  felem  usque 
relatione  calcariae  liberte  paulatim  imminui,  dum  versa  Vvice  Four- 
croy et  Vauouelin,  quos  et  Thomson  sequitur,  eam  in  urina  mam- 
malium phytophagorum  non  deprehendi  contendant.  Ceterum  haec 
res  denuo  et  repetitis  vicibus  exploranda  , cum  secundum  Brande 
calcaria  phosphorica  satis  magnam  partem  urinae  vaccae  et  equi,  prae- 
sertim vero  asini  constituat. 

Destillationem  siccam  renum  instituere  non  opus  duxi  , defuit 
etiam  mihi  apparatus  hydrargyro  - pnevmaticus.  Destillationem  sic-  ► 

•)  Vid.  pag.  15.  20.  &c. 

**)  Gehlbn  Journal  fur  Pbysik  und  Cfccmie  Band  IV.  p.  57 5. 


46 


cam  renum  humanorum  , gasorum;,  ut_  tum  temporis , nulla  habita 
ratione  Jac.  Reiniioi.d  Spielmann  *)  instituit.  Renes  unciarum  octo 
dederunt  spiritus  alcalini  uncias  sex  , olei  empyrevmatici  drachmas 
duas. 

Finem  huic  dissertationi  imponens  animadverto,  me  probe  scire, 
multa  adhuc  restare,  quae  explorari  possint,  neque  me  experimentis 
istis  arbitrari  evictum,  nullum  exstare  propiorem  nexum  inter  com- 
positionem chemicam  urinae  et  renum  ; nimis  autem  parum  adhuc 

* 

revelata  sunt  naturae  organicae  mysteria,  quam  ut  jam  nunc  clara  his 
rebus  affulgere  lux^possit.  , ' ... 


*)  de  optimo  recens  nati  alimento.  Argent.  1753. 

JJisserlationem  hanc  Tuum  plane  opus  esse  , inter  nos  omnes  constat  ; 
laudes , quas  inde  meruisti , ordo  Medicorum  in  nostra  Academia , compe- 
tens et  equus  judex , sine  meo  suffragio,  publice  pronuntiavit : quidquid 
igitur  adderem , supervacuum  videri  posset.  E difficili  et  laboriosa  inqui- 
sitione uberiores  fructus  non  redundavisse , ipse  doluis/i:  sed  memento  il- 
lius, quod  apud  Baconem  est : „ Opera , que  jam  inventa  sunt,  casui  deben- 
tur et  experiende  magis,  quam  scientiis,  et  subtilitas  nature  subtilitatem 
sensus  et  intellectus  mullis  partibus  superat Perge  igitur , experienda 
duce,  et  juvante  cauto  Analogiarum  usu,  naturam  scrutari:  melius  est , 
lente  progredi,  quam  opu$  inaniter  incoeptum  deserere.  Scientiarum  cul- 
tura nunquam  vanitati  inserviat:  earum  est,  ingenium  acuere,  mores  emol- 
lire, et  nos  admiratione  natura  et  supremi  numinis  , quod  illam  creavit , 
replere.  Gaude  Musarum  leni  consilio;  sic  Tibi  labor  jucundus  et  otium 
fructuosum  erit.  Vale-. 


